Renungan Batak -->\nDebata Mual ni Habisuhon (Roma 1: 18-25)\nLeleng do Kota Atena di nagori Gorik gabe pusat ni angka na pistar (filsuf) di partingkian andorang so ro Kristus nang dung i.\nDung jongjong kota Korint naimbaru taon 44 Andorang so ro Kristus – dung dilengsehon kota Korint namatua di taon 146 andorang so Kristus -, pinajongjong ni Kaesar Julius, jala dung maju kota on, bahat do angka filsuf ro tu kota on – kota ekonomi na tongon hatop maherbang ala ni posisi ni kota on na sangat strategis na menghubungkan perdagangan Timur dohot Barat ujui, tarlumobi angka filsuf Sophis, laho patuduhon hamaloan nasida tu angka na mora dohot pargogo di kota i, angka na lomo roha umbege angka filsuf i malo patuduhon angka pingkiran na maol aloon ni na binegesa.\nMolo denggan diida angka namora imar-pidato jala paposhon rohanasida, ba dijou ma muse angka filsuf i ro tu bagasnasida laho umbege hamaloon nasida marpidato muse. Molo ndang, ban dang diontang be muse.\nNian, tingki dibonai pembangunan ni kota na parjolo diingani, bahatan do penduduk na diparo Kaesar angka hatoban, niuluhon ni angka uluan ni sordadu Romawi naung marhasil mangurupi Kaesar diparporangan jala pensiun. Jala di na ro apostel Paulus marbarita na uli tusi, ndang apala bahat di tongatonga nasida na ro sian latar belakang ekonomi nang politik na timbo (1 Korint 1: 26-27).\nAla dipangke apostel Paulus do ilmu pidato retoris di kota Atena alai ndang marhasil, ba ndang songon i be apostel Paulus marbarita nauli di Korith na tong ditopot angka filsuf Sophis i. Ai di Atena ndang ndang apala adong na porsea angka filsuf i. Ala ni i di na mangula ibana marbarita nauli di Korint ndang diulakhon ibana be marbarita nauli mardonganhon ilmu pidato.\nAlai sederhana, low profile, gariada marhite pamatang na gale (1 Kor 9: 22) do dalanna marbarita na uli. Ndang dipangke ibana dalan marpidato na gok rhetorika jamitana songon filsuf Sophis, alai dipangke ibana do dalan manghatahatai dohot angka na ro pajaithon sipatu dohot tendanasida di lantai sada rumah toko (Ruko) na adong di kota i. Disima dibaritahon ibana Jesua Kristua na tarsilang i. Kristus na tarsilang na gabe habisuhon dohot hagogoon ni Debata di angka na porsea di Jesus Kristus i.\nHape mangula do Debata marhite ulaonna i, gabe bahat na porsea sian tongatonga ni na metmet, na gale, na so apala angka na pistar, angka angka hatoban di kota i, angka na so terpandang, atik pe alai adong do tong manang piga na denggan ngoluna, isara si Stephanas, Gaius, Sosthenes songon i nang si Erastus, Bendahara ni kota i na gabe porsea.\nNasida i ma na gabe ruas parjolo ni punguan huria ni Kristus disi: Angka hatoban, alai adong do tong angka na merdeka, jala na berpengaruh.\nAlai, dung ditadingkon Apostel Paulus kota Korint, ro ma angka parbarita na uli na asing tusi. Sada sian nasida, i ma si Apollos, sahalak parbarita nauli na malo mar-pidato\nsongon angka filsuf I, marrrhetorika.\nAla songon i malo ni si Apollos marbarita na uli, gabe toru ma pamereng ni angka ruas na mora disini mamereng apostel Paulus naung dipasupasu Debata ulaonna manogihon nasida tu haporseaon di Kristus na tarsilang i, ala ndang malo diida nasida ibana marhata Retorika. Ndang na so diboto apostel i mar-rhetorika, ai diparsiajari ibana do rhetorika di kota Tarsus, huta hatutubuna i, uju marsikkola ibana disi sahat tu na marumur sahat tu 16 taon.\nDi kota Tarsus, kota parsiajaran filsafat nomor dua dung Attena, dipaprsiajari ibana doretorika. Ala ni i do ia suratna na parjolo dohot napaduahon tu halak Kristen di Korint i mamangke argumen-argumen rhetorika na denggan situtu do. Alai ala diida ibana na mangasahon hapistaran ni jolma do molo marbarita nauli parbarita na uli imamangke rhetorika, gabe ndang dipangke ibana i uju marbarita nauli di Korint.\nAngka parbarita na uli naasing, i ma na - mangihuthon bahatan peneliti - halak\nJahudi na ro sian Jerusalem, ro do tong tu kota Korint marbarita nauli dung borhat\napostel Paulus. Marasing sian na pinatupa ni apostel Paulus, ia nasida on manjalo upa\ndo sian halak Kristen di Korint.\nApostel Paulus ndang manjalo upa sian halak Kristen Korint i, ai tuk do ibana manarihon na ringkot tu dirina dohot donganna saulaon sian ulaonna manjait tenda i. Ala marimba binahen nasida i sian na binahen ni apostel Paulus, gabe didok angka parbaritat nauli na asing i sibonsirina, i ma: Nasida manjalo upa ala ni hata ni Jesus Kristus na impolana mandok ingkon mangan sian ulaonna do parbarita na uli. Laos didok angka parbarita na uli na asing i ma hira tumoro do haapostelon ni apostel Paulus sian haapostelon nasida.\nTumoru haapostelon ni apostel Paulus ala ndang dohot ibana sitindangi parjolo ni ulaon ni Jesus di Palestina. Ndang dohot ibana marnida ulaon ni Jesus, angka tanda halongangan binahen ni Jesus uju di Palestina. Jala ndang dohot ibana marnida haheheon ni Jesus i songon angka apostel na rap dohot Jesus di Palestina.\nSiala ni na diihuthon halak Kristen na mora di Korint do hasomalan ni na mora disi na\nsai manjou angka filsuf na malo marpidato retorika na boi pinatuduhon ni si Apollos.\nJala ala dipatutoru nasida na ia ulaon ni apostel Paulus na so manjalo upa i hape na asing manjalo upa, jala ala marbarita nauli di bagasan hagaleon do apostel i uju di Korint marhite na gabe karejo mambahen tenda, ndang songon na asing na sai mangargahon hajagoonnasida, gabe dohot ma nang nasida angka parbarita nauli na ro sian Jerusalem i manghatindangkon angka silehonlehon (Gorik: Charismata) naung jinalo nasida sian Debata.\nAla dihaginjangkon nasida silehonlehon i, gabe pulut do rohanasida patutoruhon silehonlehon jinalo ni na asing na adong di Korint na so dos dohot silehonlehon jinalona i. Adong mandok na rumingkot do silehonlehon ni tondi marhite na marhata sileban jinalona sian silehonlehon manurirangi.\nSiala ni i do dihilala apostel Paulus na ingkon disurathon ibana na mangihut on: Ndang adong sihaginjanghonon ni na porsea i ianggo di jolo ni Debata. Laho patolhashon i disurathon ibana ma di 1 Kor 1: 18-25 na:\n(1) Ndang tarjalo ni halak Jahudi na mangido tanda hagogoon ni Debata ia Kristus na tarsilang i songon habisuhon ni Debata paujungkon parungkilon ni bangsoNa. Ingkon adong do tanda nabalga asa porsea sasahalak. Pargasipon, skandalondo di halak Jahudi na tarsilang ia anak ni Debata i. Ndang dapot rohanasida I\n(2) Ndang tarjalo ni halak Gorik na habisuhon ni Debata do silang i. Di nasida\nhaotoon do i. Ndang tarbahen ni angka filsuf na mangasahon habisuhon ni angka na malo/filsuf mangantusi Kristus na tarsilang i. Haotoon do di nasida Debata na gogo na tarsilang i. “Haotoon do hata na taringot tu silang i di roha ni angka na laho mago; alai hagogoon ni Debata do i di hita na dapotan haluaon”(ayat 18).\n(3) Di angka na naporsea i habisuhon ni Debata do ia Kristus na tarsilang i. Hagogoon ni Debata do i tu angka na marhaporseaon di Ibana dohot di ulaonNa paluhaon. Siala ni i do umbahen angka na didok portibion na oto, na gale, na so arga di jolo ni jolma, apala tu nasida do dipasahat Debata haluaon i. Alai tu angka na mangasahon tanda dohot habisuhon ni portibion hailaon do na pinatupa ni Debata Debata.\nNaparjolo, songon angka na porsea di Kristus na tarsilang i hita, ringkot do hita angka na so diargahon angka na gogo di portibion, mandok mauliate jala mamuji Debata, ala tu hita dipasahat Debata barita nauli, jala ala masuk bilangan tu angka na porsea di Kristus na tarsilang i do hita. Nunga angka na porsea hita.\nTapuji ma Debata. Ala ni i, ndang jadi tahaginjangkon silehonlehon haporseaon pinatubu ni Debata di bagasan dirinta, jala ndang jadi tahaginjangkon angka silehonlehon (Gorik:charismata)partondion dohot na asing na tajalo sian Debata, sude tahe na naung tajalo sian Ibana di ngolu on di bagasan Jesus Kristus Tuhanta i.\nNapaduahon, ringkot tong hot hita angka parbarita nauli i satia manjamitahon silang i di ulaonta. Nuaeng on nunga maila halak mamaritahon Kristus na tarsilang i. Di taon 2011 dung do disoarahon sahalak professor di Universitas Heidelberg soara na mandok ndang apala ampit be baritahonon barita taringot tu Kristus na tarsilang i, ala ndang ampit be sai paboaboaon kekerasan tinaon ni Jesus i.\nLumomoan do nuaeng bahat halak Kristen manjamitahon hamomonang ni Jesus na tuk patupahon angka tanda halongangan nuaeng, na migor tibu mamaritahon haheheon ni Jesus, ndang sabar mamaritahon Jesus na tarsilang. Panghorhonna sai holan hamomonang ni ngolu nama dibaritahon, ndang boi be marnida hagaleon ni ngolu on gabe hagogon ni Debata (2 Kor 12: 9).\nNdang rade be mamaritahon Jesus na tarsilang. Siala ni i, mansai ringkot do tong tulahonta panghaporseaon di Jesus holan dung jolo diida angka tanda halonganan i di ngoluna. Sibaritahononta do na ndang angka tanda halongangan ojahan ni haporseaon, alai parbue ni haporseaon do ia angka tanda halongangan i. Ndang hapistaran/habisuhon ni portibion pangkeon mangantusi silang na paluahon i, alai holan haporseaon i do sipangidoonta tu Debata ai i do na patuk hita mangantusi dohot manjangkon silang i.\n(i) Suraon do nunga madabu parbarita nauli nuaeng on tu na mamangke hamaloon marjamita pola mamangke habisuhon ni portibion ala dihaposi holan i do mambahen olo porsea halak tu hat ani Debata nang hadirion dohot ulaon ni Debata jamitanta, gabe ndang sanga be hita mangido tu Debata asa Ibana patubu haporseaon tu na tumangihin jamitanta? Gumodangan hita mangalului dalan beha denggan manjamitahon sian na mamangke tingki asa dipatubu Debata haporseaon di angka na manangihon jamitanta?\n(ii) Suraon do angka sitangi jamita nunga mangalului hajagoon ni parjamitaan i sian na patujolohon pangidoan tu Debata asa dipaloas hita manghaporseai hataNa i?\nGabe olo adong ruas na so ro manangihon jamita ni parjamita an dohot parjamita on, gariada tahe pola adong na laho muse tu parmingguon na asing sian parmingguon ni HKBP dung sidung umbege jamita di HKBP, ala didok rohana ndang malo parjamita ni huriana jala mauas dope ibana di jamita na jago panjamitahononna?\nPaopathon, di tingkinta nuaeng, nunga lam mangasahon hapistaranna bahatan angka\nna malo ni portibion tarlumobi ala nunga lam timbo parbinotoan di bidang biotechonology dohot medical technology, songon i nang robot technologi pangkeon ni jolma mangalusi angka sungkunsungkun ni jolma taringot tu beha paadongkon sipanganon, beha pamalum sahit, dohot beha mangula jolma i so ingkon godanggogona na mago.\nSiala ni I ndang be Debata didok roha ni jolma na gabe habisuhon, alai teknologinama. Najolo do habisuhon ni Debata diharingkothon jolma i. Nueang ndang be. Najolo do Kristus na tarsilang i habisuhon ni Debata manaluhon huaso ni dosa na mangihut i jolma i.\nAlai nuaeng ndang be. Nunga angka na binoto ni jolma nama, termasuk ma i laho mangatasi porang, mangatasi hamatean ni jolma i dohot mangatasi na so sonang roha ni jolma i.Dipargogoi Debata ma hita mangarimangrimangi hataNa i.


Dang tolap….. – Amani Partogi\n← Unang ho mabiar\nPosted on 19 Juni, 2009 by Hendry Lumban Gaol\nDang sude jolma boi marhata dijoloan na torop, tarlumobi molo dang olo pasomal-somalhon dirina mangulahon sisongoni. Adong hata ni namalo namandok, ala bisa karena biasa. Attar songoni do nang dinamakkatai on. Makkatai di ulaon adat, sahat rodi na martangiang. Godang do dongan malo makkatai alai molo nunga didok martangiang sai manjua do. Disada tikki, songon na somal, OppuSekkel nunga huddul disada lapo. Ia di parlapo-lapoan on, arian borngin on sai godang do akka natua-tua mar nonang. Toho ma attong nunga tabo oppuSekkel marnonang dohot donganna. Molo sian hatobangon ni daging nian nunga sahalak namatua ibana. Alai, sada hasomalanna, sai ibana do nappuna hata di lapo i. Anggo begeon ndang aha naso di boto. Ai sahat do tu Amerika nang tu si Saddam ditaringot ibana.\nAi diboto ibana do muse didia ma si Maradona na jago marbola tardidi dohot malua sian pakkakkungi, dungi boi do disuhuthon ibana aha do bikkasna si Saddam maralo tu si Josbus. Ramos ma tutu hatai.\n“Malo do hamu amang boru na manghatai I, alai boasa dang hea hamu haidaan di parpunguan, di gareja di parsahutaon? “ ninna AmanTikkos huhut di dorguk tuak na marraru na tuk paet i.\n“Dang tusi lao na lae, sabotulna naso hea do adong tikki di lean dongani, sai holan naeng dongani do tu jolo, hape nunga binoto, hatana pe so tarboto-boto. Mandok hata di lapoon pe, ndang tolap. Sai holan na pambege-bege. Alai molo adong pangkataion na mar boho isarana mandok hata sian natua-tua di taon baru di gareja, pittor ibana ma tujolo, asa di ida jolma i. Hape molo pinaihut ihut hatana, ndang marippola” ninna OppuSekkel mangalusi.\nDibege sahalak natua-tua di lapo i, ima sahalak guru huria na marnonang dohot donganna, dung mulak sian pargurendean di koor ama nasida, alai dang pola dialusi hatai, ai diboto attar songoni do parhata-hata ni OppuSekkel on, jala mulak sip do ibana sian lapo i. Alai tutu dah, dipeop ibana do hata nakining, jala rupani toho do ra tutu nanidoknai\n“Nilean ma jo tikki tu OppuSekkel molo adong ulaon di huria I” ninna guru huria on di bagasan rohana.\nJonok suhutan rupani, nunga mareak ujung taon. Marrapot ma parhalado di gareja, marsagi; isema natua tua, utusan mandok hata, diparmingguon ujung taon? Dohot syarat dibogasan hatanai adong sipeopon ni ruas, dohot hita akka parhalado.\nJadi ninna amanta guru huria on, ”Adong do huboto, jala au ma mandok tu ruas ta on, hut ni i, hea do di tariashon nasida asa nasida makkatai di ujung taon on. ”.\nDidapothon amanta guru huria ima oppuSekkel, jala dipaboa guru huria ima aha naaeng siulaonni ibana, huhut isi ni hatana anon di parmingguon ujung taoni. Tung massai las do roha ni oppuSekkeli. Saminggu nai asa dapot tikkina nungnga di kalantang baju dohot salaoar keperna, asa on do pakke onna lao mandok hata di ujung taon i.\nJuppa ma tikkina, arian dope nunga di suru inantana mandobi pakean on. Marsitol-tol ma attong jala jogal. Borngin, hira pukkul 18.30, nunga sahat ibana di gareja, dohot pakkean na marsitol-tol. Nunga taddi imana sian akka naro tu gareja i.\nDung sae acara parmingguon, sahat ma tu namandok hata. Hehe ma OppuSekkel sian huddulanna dung di jouhon amanta protocol sian jolo jala dilean tikki tu ibana. Anggo sitelan nian, so i nama dengganna. Baju dohot saloar keper na marsitoltol marpanggosokan na tajom, dohot siapu na mahillong, jala dang hatinggalan sitabolan ni obutna tu pudi massai denggan. Nakkok ma imana tu langgatan, di bereng imana ma jolma I, pola pol gareja i, ala dibereng ruas I sian langgatani tor akka hitir ma tot na, diapus ibana ma bohina dohot saputanganna.\nBohama tikki tabbaru di hitaan, ai sude do jolma marminggu, nang akka pangaratto pe dang hatinggalan. Gok Jolma.\n“ ….Ehem….ehem” ninna songon namokkol-okkol huhut songon na dipareso mik manang toa on. Dibereng ibana muse jolmai, tu siamun, koor ama gok, tu ambirang, akka sittua tong gok, lam akka hitir tot na, diapus ibana ma muse bohina I, naung hodokan i.\n“….Eheem !…” ninna gogo. Ditatap muse natorop I nunga adong na mekkel supping jala marhusip-husip, lam tamba humitir ma tot na, di patoluhali ma mangapus bohina, uhut ….eh…heem niana, pittor turun ibana sian langgatani huhut ma didok …”Dang Tolap”.\nHolan na sakkababa ima sambutan ni ibana sian langgatan I, ima hata “Dang Tolap”.\nPos ini dipublikasikan di TORSA dan tag dang tolap. Tandai permalink.\n2 thoughts on “Dang tolap…..”\n29 Juni, 2009 pukul 7:44 am\t Balas\nBoado cara ni ase boi masuk group dison.\n30 Juni, 2009 pukul 1:26 am\t Balas\nAi dang goup on lae, boha huroa lae??…adong tulisan ni lae??….jala ise do tahe halak lae, asa hubaen goar ni lae di web on


Posted 13-02-2015 00:08 » Team Tobatabo\nTargoar maon sahalak jolma naholit. Alai holan inisialna ma hubaen. MS. Molo hutani siholit mangging on sian Hutagugung – Sumbul. Sa esema do hami jala sada kampus di Medan naujui. Asing do jurusan nami. Ibana Kimia, au Matematika. Alai sada tempat kos do hami di Jalan Pancing di jabuni amangboru keplor Panjaitan.\nNabohama naeng nasib niba asa sai tong jumpang niba on. Songoni godang kampus, songoni bolak kota Medan, boasa gabe ikkon jumpang au dohoton? Alana tolu taon ma nga hutanda holitni si MS on. Nga sude jora mardongan dohot bayo on. Ai aha so jora? Molo lao hami mardalani naujui so hea olo on parsidohot nalaho manggarar sigararon. Pokokna unang ma harappon sisik sian sibahut. Alai sai tong ikkon naeng dohot. Mangihut do on songon dakdanak. Botul do haroa nanidok ni akka dongani. Memang ngefans do haroa ibana tu au. Idamanai gabe ginjang rohakku muse.\nDung sa kos hami di Medan, adong do nian perubahanna. Saotik. Tung apala otik hian do. Alani ahamai??? Molo didok dongan nami si Godfried Purba(parRangkom), alani si Friska do. Si Friska on hian ma attong bintang kampus nami daba. Jurusan Biologi. Jot-jot do ibana ro tu tempat kos nami ala adong donganna sakos nami, si Maria. Sering ma haroa dibege si MS on au sai dipuji-puhji si Friska masalah daya ingat hu na agak istimewa.\nOlo do memang si Friska on manukkun au tentang goar latin ni akka tumbuhan manang binatang dohot organ tubuh. Molo hatop hualusi bahasa latinna, pittor dipuji si Friska on do memang au. Alana ibana sandiri nga jurusan biologi alai lebih hafal dope au. Gabe sering muse ma si Friska manukkun manang mangalului didia au. Gabe olo do ninna si Friska masihol mamereng au. Gak pas rasanya kalau belum ketemu, ninna.\nOlo do dipaima au sampe mulak. Hape dang hallethu itoan on. Ditikki na paimahon au ma haroa si Friska sai makkatai dohot si MS dohot si Godfried. Donganku si Godfried onpe attar songon ahu do haroa. Godang makkatai. Malo mambaen parekkelon. Sai mekkel-ekkel ma ra nasida. Tamba ma attong uli ni si Friska on molo mekkel. Dibereng ibana muse ma ra ipon na nabontar i. Dagga iamang….. ro ijur.\nDung adong saminggu kejadian i, huboan hami do si MS tu Rumah Sakit. Ngalian mohop. Mungkin alani pagodanghu marisap. Mungkin musedo alani mamikkiri seang ni hepeng nai. Alana… si Friska dang dapot ibana ala nga parjolo au mamparhallet. Palelenghu ibana menghafal bahasa latin i. Ai au pe lomo do rohakku tu akka nauli jala nalagu.


Terjemahan Dunia Baru Edisi Revisi 2013 | Parsiajaran\nJAHA DI BAGASAN HATA Albania Amhara Arab Armenia Aymara Azerbaijani Azerbaijani (Sirilik) Baoule Batak (Toba) Bengali Bikol Bolanda Bulgar Cebuano Cheska Chichewa Chitumbuka Chol Chuvash Cina Kanton (Tradisional) Cina Mandarin (Disederhanakan) Cina Mandarin (Tradisional) Citonga (Malawi) Denmark Efik Esti Farsi Fiji Georgia Guarani Gujarati Gun Hausa Heber Hiligaynon Hindi Hiri Motu Igbo Iloko Indonesia Inggris Islan Isoko Italia Jawa Jepang Jerman Kannada Katalan Kazak Kikamba Kikuyu Kinyarwanda Kirghiz Kiribati Korea Kreol Haiti Kroasia Latvi Lituavi Luganda Luo Magyar Makedonia Malagasi Malayalam Marati Maya Mazatec (Huautla) Melayu Mongol Nahuatl (Guerrero) Nahuatl (Huasteca) Nepali Norwegia Oromo Ossetia Pangasinan Papiamento (Aruba) Papiamento (Curaçao) Pijin Pulopulo Solomon Polski Portugis Prancis Punjabi Quechua (Bolivia) Rumania Rundi Rusia Samoa Sango Serbia Serbia (Romawi) Shona Sinhala Slovak Sloven Spanyol Sranantongo Suomi Swahili Swedia Tagalog Tamil Tatar Telugu Thai Tigrinya Tiv Tlapanec Tojolabal Tok Pisin Turki Turkmen Turkmen(Sirilik) Tuvalu Tzotzil Ukraina Urdu Uzbek Vietnam Waray-Waray Wolaita Yoruba Yunani Zapotec (Isthmus)\nNUNGA pigapiga hali Terjemahan Dunia Baru bahasa Inggris direvisi (dipature asa lam mura antusan). Alai, di edisi revisi 2013 on ma na gumodang dipature. Umpamana, godang ni hata na adong di edisi revisi on, moru sampulu persen. Pigapiga hatorangan na adong di Bibel nunga direvisi. Jala pigapiga pasal diganti gabe puisi. Adong surat na di toru ditambai di edisi on. Taulas ma pigapiga angka na direvisi.\nAha do pigapiga hatorangan na dipature di edisi revisi on? Songon na dipaboa di artikel na parjolo, hata ”Syeol” dohot ”Hades” dibahen gabe ”Kuburan”. Asing ni i, pigapiga hatorangan na asing pe dohot do direvisi.\nUmpamana, hatorangan taringot hata asel’geia na diterjemahon gabe ”halak na so maraturan” dibahen gabe ”halak na so mamboto ila”. Hata on, pataridahon parange na mangkasogohon uhum ni Debata na dipaboa di bahasa Junani asli. Hata ”lambas ni roha” dibahen gabe ”hasabaron” ala tumangkas do lapatan ni hata on di bahasa Inggris. (Gal. 5:19) Hata ”asi ni roha” diterjemahon gabe ”holong na marsihohot”. Hata on tumangkas do diantusi halak, na lapatanna, i ma ”marsihohot”. Jala jotjot do dua hata on disurathon di sada ayat.—Ps. 36:5; 89:1.\nPigapiga ayat na diterjemahon tu sada hatorangan gabe diterjemahon mangihuthon na tinuju ni ayat i. Umpamana, hata Heber ’oh·lamʹ, najolo diterjemahon ”tingki na so ra suda” alai lapatanna dos do tu hata ”salelengna”. Ida hamu ma songon dia hata on dibahen di Psalmen 90:2 dohot Mika 5:2 di edisi revisi 2013.\nTerjemahan bahasa Heber dohot Junani taringot ”boni” na jotjot disurat di Bibel, boi manggombarhon ulaon ni partani manang paboahon hata ”pinompar”. Edisi Terjemahan Dunia Baru na parjolo mamangke hata ”boni”, songon di 1 Musa 3:15. Alai, mamangke hata ”boni” laho manggombarhon ”pinompar” ndang somal be dipangke di bahasa Inggris. Alani i, dibahen ma gabe hata ”pinompar”, songon di 1 Musa 3:15 dohot di angka ayat na asing. (1 Mus. 22:17, 18; Pgk. 12:17) Angka ayat na asing, diterjemahon mangihuthon na tinuju ni ayat i.—1 Mus. 1:11; Ps. 22:30; Jes. 57:3.\nBoasa godang hata di bahasa aslina ndang dipangke be? Apendiks A1 edisi revisi 2013 patorangkon isara manerjemahon Bibel na denggan. Molo sada hata mambahen sala pangantusion taringot na tinuju ni ayat, boi do dipature hata i. Molo idiom (ungkapan) di bahasa asli ndang mambahen sala na tinuju ni ayat i, boi do hata i diterjemahon, songon idiom ”manulingkit isi . . . ni roha” na adong di Pangungkapon 2:23. Alai, di ayat na sarupa, hata ”manulingkit ginjal” ndang mura diantusi lapatanna. Alani i, hata ”ginjal” direvisi gabe ”isi ni roha” na lapatanna dos tu bahasa asli. Songon i ma nang di 5 Musa 32:14, idiom ”ginjal ni eme na marmiak” dipature gabe ”eme na dumenggan”. Idiom ”bibir na so marsunat” dipature gabe ”maol mangkatai” ala ndang diantusi lapatanna di godang bahasa.—2Mus. 6:12.\nBoasa hata ”anak ni Israel” dohot ”baoa na so marama” diterjemahon gabe ”halak Israel” dohot ”na so marama”? Somalna dipaimbar do hata laho patorangkon baoa manang borua di bahasa Heber. Alai, hata anak di hata Heber, boi do dipangke laho patuduhon baoa manang borua. Umpamana, pigapiga ayat mamangke hata ”anak ni Israel” laho patuduhon baoa dohot borua. Alai, hata on dos do lapatanna tu ”halak Israel”.—2 Mus. 1:7; 35:29; 2 Raj. 8:12.\nDi bahasa Heber hata ”anak” na adong di 1 Musa 3:16 nunga diterjemahon gabe ”ianakhon” songon na adong di Terjemahan Dunia Baru na parjolo. Alai, di 2 Musa 22:24 hata on nunga direvisi gabe, ”Ianakhonmu [bahasa Heber, ”anak”] ndang marama.” Di ayat na asing pe, dipature ma hata ”baoa na so marama” gabe ”na so marama”. (5 Mus. 10:18; Job 6:27) Jala dos ma on tu terjemahan na adong di Septuaginta Junani.\nBoasa godang kata kerja di bahasa Heber dipature? Dua bentuk utama kata kerja di bahasa Heber, i ma imperfektif dohot perfektif. Kata kerja imperfektif lapatanna ulaon na diulahon dope manang ulaon na so sae. Kata kerja perfektif lapatanna ulaon naung sae diulahon. Di Terjemahan Dunia Baru na parjolo, somalna kata kerja imperfektif diterjemahon mamangke kata kerja dohot kata bantu. Umpamana, hata ”mulai sian” manang ”dung i” laho patuduhon ulaon na marulakulak. * Alai, hata ”tontu”, ”ingkon”, dohot ”marsitutu” mamangke kata kerja perfektif.\nDi edisi revisi 2013, pigapiga kata bantu ndang dipangke molo ndang mangkorhon tu na tinuju ni ayat. Umpamana, tingki Debata mandok, ”Jadi ma ho na tiur”, kata kerja asli ni hata ”mandok”, i ma kata kerja imperfektif. Alani i, edisi revisi ndang menerjemahon hata on, laho patuduhon molo Debata marulakulak mandok hata on. (1 Mus. 1:3) Alai, di 1 Musa 3:9 Jahowa manjou si Adam marulakulak. Alani i ma, di ayat on, diterjemahon ma gabe hata ”sai joujou”. Porlu ma angka kata kerja diterjemahon dohot hata na mura antusan, ndang ingkon mangihuthon kata kerja imperfektif dohot perfektif. Alai na rumingkot, isara on boi mangurupi asa terjemahan i tangkas, mura antusan jala ndang muba na tinuju ni ayat na adong di bahasa Heber.\nPigapiga bindu di Bibel dibahen songon puisi asa dos songon na adong di Bibel na parjolo sahali\nBoasa godang bindu na adong di edisi revisi on dibahen songon puisi? Godang do isi ni Bibel na parjolo disurathon di bagasan puisi. Di bahasa sisaonari, na ringkot di puisi, i ma rima (pengulangan bunyi). Alai, na ringkot di puisi bahasa Heber, i ma tudosan dohot hata aloalo. Puisi di bahasa Heber, isina ndang holan rima alai disusun mangihuthon hatorangan na boi diantusi.\nDi Terjemahan Dunia Baru edisi na parjolo, tarida ma molo buku Job dohot Psalmen, i ma buku na marisi angka ende. Angka buku on, dibahen songon puisi asa boi mura diingot. Di edisi revisi 2013, buku Poda, Angka Ende ni Raja Salomo dohot buku ni angka panurirang na asing dibahen songon puisi laho patuduhon tudosan dohot hata aloalo. Umpamana, di Jesaya 24:2 marisi hata aloalo. Ayat on patuduhon ndang adong na boi malua sian ari rimas ni Jahowa. Godang ayat di Bibel dibahen songon puisi, asa boi diantusi angka na manjaha Bibel molo isi ni buku on ndang holan manggombarhon pangkilalaan ni angka panurat ni Bibel. Sude na sinuratna on patuduhon Hata ni Debata do.\nBoi do ndang tangkas tarida imbar ni prosa (karangan bebas) dohot puisi di bahasa Heber. Alani i, boi do di sada terjemahan, pigapiga bagian sian Bibel dibahen songon puisi alai, di terjemahan na asing ndang songon puisi. Angka penerjemah ingkon mambahen haputusan taringot angka ayat na dia laho bahenonna songon puisi. Sipata, adong do pigapiga ayat na marisi prosa mamangke hata na puitis, jenaka dohot tudosan asa boi pasahathon na tinuju ni ayat i.\nSada fitur na baru di edisi revisi 2013, i ma Garis Besar na dibahen di mula ni ganup buku. Tarida ma labana di buku Angka Ende ni Raja Salomo asa taboto angka ise halak na mangkatai di puisi i.\nBoasa mamparsiajari manuskrip na parjolo sahali mangkorhon tu edisi revisi? Terjemahan Dunia Baru edisi na parjolo, dibahen mangihuthon teks Masoret bahasa Heber dohot teks Junani Westcott dohot Hort. Tongtong do disulingkiti manuskrip ni Bibel na parjolo. Alani i, lam tangkas ma diantusi teks ni Bibel na parjolo sahali. Saonari, nunga godang salinan ni Gulungan Laut Mati. Godang do angka manuskrip Junani diparsiajari. Jala nunga godang manuskrip na dibahen di bagasan komputer. On mambahen hita lam mura mangida imbar ni angka manuskrip. Jala boi ma ditontuhon manuskrip na dia sian teks bahasa Heber dohot Junani na boi tahaporseai. Panitia Penerjemahan Alkitab Dunia Baru pe mamangke on sude asa boi diboto nasida na dia na porlu dipature.\nUmpamana, adong do hata na tamba isi ni 2 Samuel 13:21 di Septuaginta Junani, i ma, ”Alai ndang olo si Daud mambahen hansit roha ni anakna, si Amnon, ala dihaholongi do ibana jala si Amnon do buha bajuna.” Hata on, ndang dibahen di edisi Terjemahan Dunia Baru na parjolo sahali, ala ndang adong di teks Masoret. Di Gulungan Laut Mati pe adong do dibahen hata on. Alani i ma, nunga dipature ayat on di edisi revisi 2013. Jala sian Gulungan on, goar ni Debata porlu disurathon di lima ayat na asing sian buku sada Samuel. Dung diparsiajari muse teks bahasa Junani adong ma sipadengganon di Mateus 21:29-31. Tangkas ma, angka ayat na dipature on sasintongna mangihuthon aha na adong di manuskrip ndang holan na adong di teks Junani.\nPigapiga ayat na dipature di Terjemahan Dunia Baru di edisi revisi 2013, mangurupi godang halak lam marhiras ni roha manjaha Bibel jala nasida lam mura mangantusi isina.\n^ par. 10 Ida ma buku Pemahaman Alkitab, Jilid 1, alaman 1001, di judul ”Verba (Kata Kerja)”.\nPigapiga Fitur di Terjemahan Dunia Baru Bahasa Inggris Edisi Revisi\nMangantusi Hata ni Debata:\nMarisi alus ni 20 sungkunsungkun taringot Bibel\nDaftar Istilah ni Bibel:\nKamus na jempek na marisi lapatan ni hata dohot hatorangan di Bibel\nArtikel, kartu, dohot sejarah na boi dipangke parsiajar Bibel\nKronologi taringot Pasarhon Barita na Uli\nSurirang dohot angka Raja\nPeta, diagram, dohot na asing


Di Biskop do OppuJatikkos – Amani Partogi\nAnak Naburju →\nDi Biskop do OppuJatikkos\nPosted on 2 September, 2010 by Hendry Lumban Gaol\nCerita sebelumnya: Rajahata Marpesawat\nSaminggu manipat OppuJatikkos di Jakarta. Niantusan do tutu boha loja ni na marpesta pangolihon anak. Soadong hasoan. Mangupir do rupani OppuJatikkos mida godang ni na ro tu pesta i. Taringot tu partording ni ulaon, dapot rohana do molo tung pe marasing sian na diula nasida di huta. Asing harangan asing do rambana, asing luat asing do adatna, ninna ibana di bagasan rohana. Nian datung adong nahurang sian partording ni adat batak.\nManogot na i, nga marhobas-hobas amanJatikkos lao tu ulaonna. Dapot di roha, ai di saminggu on tung godang lola ulaonna. Lao tusan-lao tuson manggokhon jala parradehon akak na hombar tu pangolion ni si Tolhas. Dibuat oppuJatikkos ma koran, lao jahaonna. Dungi pahoppuna si Jatikkos manonton, mardomu ala libur do pe sikkola.\n“Oppung, kita menonton, ada pilim bagus” ninna si Jatikkos\n“Menontonlah kau sendiri dulu, Oppung hasian, bah… aku sedang membaca koran” ninna mangalusi.\n“Bukan disini, Oppung, tapi di Bioskop”\n“Apa itu bioskop, sai na adanya kau, kau tunggulah Amongmu, nanti sore” ninna Oppujatikkos, alai dang likkang sian koran i simalolongna.\n“Ah, lama pulangnya Bapak, sama Oppung sajalah” ninna siJatikkos muse\nUjungna dang tajuasa pangidoan ni dongan sagoar na i. Lao ma nasida nadua, nian datung pala na dao. Huroa marroha do si Jastikkos, di ida ibana dang lao nanggo tudia oppungna mardalani hape saminggu manipat ma di Jakarta.\nLongang situtu rohana mida ribur ni inangan i. Sian na menek, dakdanak sahat rodi na magodang disi.\n“Bah, ai inganan beguaha ma naeng on, pola marroan jolma on” ninna ibana di bagas rohana.\nJala, lobi longang dope dihilala ibana dung masuk tu bagas biskop i. Di ida bolon-bolon jolma i, dang songon na di tipi i. Jeppek suhutan nga satonga jom nasida na manonton on. Toppu ma di ida oppuJatikkos di layar i adong namarbaju nauli lao martapian. Dibukka namarbaju na uli on ma abitna, nian dituddalhon do doppak panonton i. Huroa lao marpangir do namarbajuon. Uli ma nian tahe namarbaju on, ai tung hea dope di ida ibana songoni namarbaju.\nMida i, margeser ma parhuddul ni OppuJatikkos, sian na mangunsadde sian gabe julnguk tu jolo, dipanotnoti namasai. Huora ipe he di ida ibana namarbaju na tung mansai uli marpangir. Holan lao marputor itoan i, asa mandoppakkon panonton i, tor toppu ma mamolus kareta api. Golap, jala guttur.\nHuroa, dilabbung ni dalan ni kareta api do anggo paridian i. “Mittop halak” ninna ibana. Marhosa jo satokkin huhut dipadenggan saloarna. Dipadenggan nang ihotan ni hohosna. “Maup ma i kareta api siburiapus i” ninna ibana. Hape, holan sidung mamolus kareta api i, dang disi be namarbaju na uli i.\nMulak ma nasida tu jabu, ai nunga sidung be pilim.\nAlai huroa, manginongi do di rohana pilim i. Lomobi di pamolusan ni kareta api i. Ditahi rohana ma na ikkon maononton ibana saulak nai. “Dang lewat be i kareta api i marsogot” ninna ibana. Maru so nok matana modom.\nDipotang ari, diengger ibana rupani nga marbukka biskop i, ninna ma tu pahoppuna, “Oppung, di sini lah kau dulu sebentar oppung mau ke warung dulu, beli rokok” ninna marsidalian. Huroa nga diapil ibana dalan lao tu biskop i, jala boha manuhor tikket. Ai dipamanat ibana do hatiha si Jatikkos mamboan ibana tusi.\nTep, tutu ma nian, diputar dope pilim sinantoari. “Tikket satu” ninna ibana tu na borua panjaga tikket i.\nDang piga leleng tutu nga dibagas ibana, dipadenggan parhuddulna, dang nanggo humidop, “Martapian dope i, namarbajunantoari, boha ninna, nga tikkina martapian saonari” ninna ibana huhut di ida jomna. Ido, potang ari, ai dihutana, molo nga tikki sisongonon martuaek nama akka namarbaju. Tutu ma nian, mulop ma namarbaju sinantoari. Dibukka ma abitna pargijjang, huhut diharhari obutna lao marpangir, songon na serom otik itoan i.\nHape holan lao marhusor doppak jolma panotton i, tor mamolus muse kareta api i. “Bah, maup, kareta api siburiapus mamolus muse!, ai na jappiga do kareta api on mamolus” ninna rohana. Dang ditorushon be na manonton i, huroa holan naeng marnida anak boru i do ibana, lao haruar.\nDipamanat ibana ma di kassa nabolak i, na diputar dope pilim i jam pitu botari. “Anggo on, dang adong be kareta api disi, nga borngin on, ikkon hu tonton” ninna ibana\n“Hei, kamu, saya mau bertanya” ninna OppuJatikkos tu salahak petgas na adong disi\n“Di sini ada kereta api ya?”\n“Nggak, Pak, Kenapa?”\n“Bah, terus kenapa setiap aku nonton pilim selalu lewat kereta api, bisa nggak kau hentikan atau lambatkan dulu kereta api itu, biar menonton pilim ini dulu aku” ninna OppuJatikkos huhut ditudu tu gobbar ni kareta api na di iklan ni pilim i.\n“?!”, longang jala dang diattusi petugas i aha nanidokni Oppu Jatikkos.\nDidadap ma dompetna, dibuat par-gossapan, “Kau aturlah dulu kereta api ini, aku kasi uang rokok asal kereta ini tak lewat-lewat, atau terlambat dikitlah, aku mau menonton pilim ini sekali lagi” ninna ibana huhut di jalakkon tu tangan ni petugas i.\n“Ikkon huida” ninna ibana dibagas rohana\n4 thoughts on “Di Biskop do OppuJatikkos”\n2 September, 2010 pukul 2:14 pm\t Balas\nHahhahahahah … mantap bah … sai na adong do saritamuna bah lae ….\n6 September, 2010 pukul 10:23 am\t Balas\nnaso porsea do lae? hahhahah\n11 September, 2010 pukul 2:54 pm\t Balas\nKwakakaka hahahaa,, opung opung gennit…hahaha bang ceritanya lucu,, benaran ada ga ya opung kayak gitu.. ah si bang Hendry ada aj ceritanya,,,\n14 September, 2010 pukul 9:47 am\t Balas\nHush……ekkel mi duma,…attan otik, di bege tetangga i annon, dirippu na dapotan lotre…


Contoh Mandok Hata Pasahat Ulos Hela di Pesta Adat Pernikahan Batak\nUlos hela ini diberikan oleh orang tua kepada boru (anak perempuan) dan hela (menantu laki-laki) di pesta adat pernikahan suku batak. Di momen ini, orang tua biasanya akan memberikan pesan kepada boru dan helanya berupa doa dan pengharapan agar senantiasa menjadi keluarga yang harmonis dan beranak cucu.\nBerikut adalah contoh mandok hata pasahat ulos hela lengkap dengan umpasa:\nParjolo tama do hita mandok mauliate tu Amatta parasi rohai, ala dilehon do tu hita hahipason sahat tu sadarion. Dina naung tarpasu pasu hamu sian Tuhani marhite naposona dibagas joro ni Tuhani.\nDiari nauli dibulan na denggan on hupasahat hami ma ulos na ganjang sitorop rambu on.\nUlos na ganjang ma on dihamu na suminahataon rap ganjang umurmuna jala rap hamu saur ma tua.\nUlos parhorasan ma on naumpinta tubu ni anak dhot boru dihamu.\nUlos sibahen na las ma on ditikki ngali ni ari, sibahen na borgo ditikki las ni ari.\nUlos simbol ni holong niroha nami do on dihamu, huhut sitindangi najonok do hami toktong tu hamu marhite hite tangiang nami. Sai tibu ma hamu marurat bagas tu toru, marbulung timbo tu ginjang. Mardakka tu siamun maranting tu hambirang.\nAsa dakka ni hariara tanggo pinangaitngaithon.\nSai tubu ma anak dhot boru sitokka panaitnaithon.\nTangki ma ulang, galinggang jala garege\nSai tubu ma dihamu akka anak partahi jala ulubalang dhot boru parmas jala pareme.\nAmatta Debata do silehon tua sai horasma hamu diparorot.\nSahat ni solu sahat tu Tigaras toho dirondang ni bulan. Hupasahat hami ulos na ganjang sitorop rambu on, sahat ma hamu leleng mangolu, sahat tu panggabean tu parhorasan jala sai totop diramoti Tuhan.\nMauliate ma dihita, tarlumobi mauliate ma nang di Tuhatta.\nDihamu hela nami dohot borukku, nunga tung takkas hita nakkin sian gareja, ima di naung majjalo pasu-pasu parsaripeon ima di naung diappehon marhite naposona, tangiang nami Tulangmu dohot Nattulangmu jala saluhut ma hami na rap udur di tikkion, sai anggiat ma rumahtanggamu na gabe rumah tangga sitiruon jala rumahtangga na tarpasu-pasu, jala sai anggiat ma dipasauthon namartua Debata disaluhut akka akka elekhelek pangidoatta.\nSai dapotma ma songon hatani uppama: Marrokkap ma hamu songon Bagot jala Marsibarna songon Abbalang.\nDitikkion tarpatupanami do songon Ulos tu Helakku dht borukku, molo tung songon dia pe rupani uloson, lasmarohamu,\nHau anak ma palu-palu ni taganing\nAsirohani Tuhan sai hatopma hamu mangabing-abing\nEme sisio Raja\nNiojjat tu hiong-hiong\nHupasahat hami ulos hela on,\nSai majjakon ma badanmu\nJala majjakkon ma partoddionmu\nHupasahat hami uloson\nSai digomgom toddimu ma\nParhorasan dohot Panggabean


Jesus Pamalumhon na Mapitung | Hangoluan ni Jesus\nJesus Pamalumhon na Mapitung\nDIPAMALUM MA NA MAPITUNG SIAN NA TUBU\nDi Jerusalem dope Jesus tingki ari Sabbat. Tingki mardalan ibana dohot angka siseanna, diida nasida ma pangido-ido na mapitung sian na tubu. Disungkun siseanna ma tu Jesus, “Guru, alani dosa ni ise do umbahen na mapitung ibana sian mulai tubu? Alani dosana do manang dosa ni natua-tuana?”—Johannes 9:2.\nSungkun-sungkun do roha ni angka sisean i, na adong do dosa ni sasahalak andorang so tubu umbahen na masa songon i? Dialusi Jesus ma, “Ndang alani dosana manang dosa ni natua-tuana, alai asa tarida do ulaon ni Debata marhite ibana.” (Johannes 9:3) Ndang ala mangulahon dosa ibana manang natua-tuana umbahen na mapitung ibana. Ala naung mardosa si Adam, sude ma jolma gabe mardosa. Susa ma nasida jala adong ma na mapitung. Alai marhite pamalumhon na mapitung i dohot pamalumhon angka na marsahit, gabe boi ma dipatuduhon Jesus huaso ni Debata.\nDipatudu Jesus do na ringkot situtu mangulahon on. Didok ibana, “Saleleng arian dope ingkon taulahon do ulaon ni Ibana na marsuru ahu. Molo dung borngin, ndang adong be manang ise na boi karejo. Saleleng di portibi on dope ahu, ahu do panondang ni portibi on.” (Johannes 9:4, 5) Tutu, ndang adong na boi ulahonon ni Jesus molo dung mate ibana, dos songon na di haholomon. Nang pe songon i, ibana do panondang ni portibi on.\nOlo do Jesus pamalumhon baoa i? Olo! Ditijuri Jesus ma tano, dilala ma i jala dibahen ma tu mata ni baoa i. Dung i didok ma, “Laho ma ho marsuap tu kolam Siloam.” (Johannes 9:7) Diulahon baoa i ma na nidok ni Jesus jala marnida ma ibana! Las situtu ma rohana, ala on ma parjolo sahali ibana marnida.\nGabe longang ma roha ni angka halak na jonok tu jabuna dohot na mananda ibana. Didok nasida ma, “Nda on do halak na sai hundul mangido-ido i?” Adong ma na mandok, “Ibana do i.” Na asing muse mandok, “Ndang ibana i, na suman do tu ibana.” Alai didok baoa i ma, “Ahu do i.”—Johannes 9:8, 9.\nGabe disungkun nasida ma, “Songon dia gabe boi ho marnida?” Dialusi ibana ma, “Adong sahalak baoa na margoar Jesus, diapushon ibana ma gambo tu matangku, dung i disuru ma ahu marsuap tu kolam Siloam. Laho ma ahu marsuap gabe boi ma ahu marnida.” Disungkun nasida ma muse, “Didia do ibana?” Dialusi baoa i ma, “Ndang huboto.”—Johannes 9:10-12.\nDung i, diboan nasida ma baoa i tu halak Parise, ai naeng botoon ni nasida do boasa boi ibana marnida. Dipaboa baoa i ma, “Diapushon ibana ma gambo tu matangku, dung i marsuap ma ahu gabe boi ma ahu marnida.” Las ma nian roha ni halak Parise ala nunga malum pangido-ido i. Alai adong ma sian nasida na manginsaki Jesus, didok ma, “Ndang sian Debata halak na mambahen on, ai ndang diradoti ibana ari Sabbat.” Alai na asing mandok, “Sian dia ma boi halak pardosa mambahen tanda halongangan na songon on?” (Johannes 9:15, 16) Gabe marsalisi ma nasida.\nDisungkun nasida ma muse tu baoa i, “Songon dia do pandapotmu taringot tu ibana ala nunga dibahen ho marnida?” Tangkas ma didok baoa i, “Panurirang do ibana.”—Johannes 9:17.\nAlai ndang porsea halak Jahudi. Dirimpu nasida do naung sahata baoa on dohot Jesus laho mangoto-otoi halak. Disungkun nasida ma tu natua-tua ni baoa i, tutu manang ndang ibana mapitung sian na tubu.\nAha do na mambahen mapitung sahalak baoa sian na tubu?\nAha do na diulahon angka halak dung diboto nasida naung marnida baoa i?\nBoasa gabe marsalisi halak Parise ala malum baoa i?\nAha do na dipatudu ni angka tanda halongangan ni Jesus taringot huaso dohot pamarentaonna di ari na naeng ro di tano on?


Mordong…. – Amani Partogi\n← Mudar na makkuling\nJamordong melamar….. →\nDang adong na sala molo lao dongan ‘marheppi dei’ marhite mambege-bege musik di kape, manang di inganan na asing pe. Tontu molo binereng do nuaeng parngoluon si ganup ari di kota ba balga songon di Jakarta on, marragam do parniulaan nijolma. Manipat ari sian manogot sahat rodi borngin na i holan na mula ulaon do. Tung pe ari sabtu manang ari minggu na i, boi jolma marhosa dohot marpungu na sa keluarga. Alai ipe tahe, molo dihita halak batak, dang adong ari so. Ari sabtu do dang lao halak tu parkarejoanna, alai di ari ondo dipatupa akka paradaton, dungi ari minggu ma mararisan.\nIma sada ruhut-ruhut ni parngoluon ni jolma di jakarta on. Dang adong hasoan. Songoni do nang si Jamordong. Nang pe rupani dongan doli-doli dope ibana. Alai sai di ingot ibana do poda ni natua-tua na, nitinggalhon ina nidapothon ina, namarlapatan nangpe boi iba mangalului parngoluon di tano pangarattoan on, alai ikkon luluan do inang niba na bi gabe induksomang, ai dang tagamon sipata, dihaposoon ni gading on, godang do akka parniulaan na mambaen jolma tarjollung.\nAri sabtu na i, dung sidung si Jamorodong mandohoti arisan keluarga ditogihon donganna ma ibana lao tu sada lapo parendean ni halak hita, ninna laho mangaso mambege lagu-lagu batak huhut manginum tuak na tonggi. Tontu marragam ma dalan dibaen donganna asa dohot ibana, ai diboto ibana do molo si jamordong on, ima sada dongan na tabo marnonang, ai boi do dipukka ibana hata manang sian dia pe jala tabo begon, las roha. Tung massai langa do molo dang dohot ibana.\nDang diboto nasida nunga manang na piga botol masuk tuak na tonggi on, jala pamerngan na sida pe tahe nungga lam sundut. Holan hata ekkel nama tarbege, dang adong be na lungun. Suhutan sigeok-geok nama na habegean ditariashon nasida, dang adongbe akka suhutan taringot tu haporsuhon ni parngoluon di pangarattoan on.\n“nunga be dah lae, nga gokbe, beta ma mulak hita” ninna siJamordong\n“I tutu bah lae, marminggu sogot….” ninna si Ronggur\n“Aha donimmu lae, marminggu sogot….annon nama marminggu on, nunga jam opat on…” ninna siTapian huhut dipakosong galas na i.\n“Ai dia do muse, heppi dei ma jolo dah, nga dao iba ro sian tangerang mandapothon hamu, hape sai pittor mulak di hatai hamu, ..” ninna s Abbalo, ala jauna do na undao sian tangerang.\n“Pokokna pakosong be jo galas i, asal isi kosong, asal kosong isi…hieek..” nnna muse manguduti hata i. Ai tutu, na marsakkap do nasida na opat marpungu di lapo i, sijamordong dohot donganna na dua i ro sian bekasi jala si Tapian sian Tangerang, nasida na satorbang, na sasikkola najolo dihitaan.\nTabo do nasida marsuhutan, taringot tu na minum jala na tenggen, ai disuhuthon si Jamordong, alani mabukna donganna, madok tuak pe so diboto. ” ai diboto lae do?? adong donganhu di Medan, alo mangido tuak ma, didok ma ..tuik…tuik…oi tuik..baen tuik i…dipikkir ho do tukkik au?? ninna parlapo i huhut murukan”.\nAsingmuse dosuhutan ni sitapian, hea ma ninna sahali ibana minum dohot donganna, alai ni mabukna didok donganna on ma “lae, ise manaruhon au minum, nga godang au mulak…” huhut ma nasida rap mekkel.\nDung dapot tikkina, ala naeng tutup nama lapo i, misir ma nasida sian bagasan jala marsijalangan ma nasida na opat ala si Tapian tu tangerang do, jala ikkon mar taksi nama mulak.\n“Dia ma kussi ni mobil i lae, au ma mamboan ai ussadar do au sian hamu..” ninna sijamordong.\n“au ma lae, assa unggira hita sahat..” ninna si Ronggur alai naeng madabu ibana\n“sahat tu rumasakkit do??..dao-dao ma ho…” ninna si jamordong huhut dirappushon kussi i sian tangan ni si Ronggur. Tutu ma sijamordong ma maboan mobil i.\nHuhut ma marendei nasida na tolu di mobil i, huroa dang lao dope begu ni tuak na tonggi i sian pamatang nasida, jala manginona dope tu utohutok i. Tabo ma tahe nasida na tolu dimobil i. Dang sadia leleng, dipanangget si Jamordong ma mobil on, jala didok ma “nga sahat be lae hita di bekasi…” ninna.\n“Dison ma jo hita modom dah, di mobil on, paitte martahuak manuk..”ninna si Ronggur.\n“ai dia do lae on, so adong manuk martahuak be di jakarta on, nunga boddilon sude..” ninna si Takkas, huhut dipadenggan parhundulna laho modom.\nTarpodom na nasida natolu di mobil i.\nDang dibot nasida sadia leleng naung modom di mobil i, dihehei jolma ma nasida, jala tutu dibereng ma nga godang jolma ro tu mo bil nasida i. Marsuraki manghehei nasida.\nHumordit ma sijamordong, manukkun aha namasa. Ai boasa didungoi nasida. “aha namasa??” ninna sijamordong\n“Aha namasa nimmu kodo, lao manikkot do huroa hamu??” ninna jolma i\n“Boasa maradia hamu di pinggir ni rel i, lao mate do hamu??”\nDipamanat si jamordong ma, dang di bekasi hape nasida, alai di Jatinegara jakarta timur dope, apala topet disapping ni rel kereta api i. Sai lam dipamanat ibana ma, uung na di ida ma goar ni dalan i, jalan bekasi timur raya.Ndang di bekasi dope hape….\nPos ini dipublikasikan di TORSA dan tag Hendry Lbn Gaol, mordong. Tandai permalink.\nOne thought on “Mordong….”\n23 November, 2013 pukul 10:05 am\t Balas\nHahahaha.. Mantap do partenggen nai bah


Mauliate ma ala nunga dilehon hamu tingki laho mamparsiajari buku on asa lam tangkas ditanda hamu Sitindangi Ni Jahowa, mangalului taringot ulaon nami, mamparrohahon ulaon ni orhanisasi nami. Hirim do roha nami, laho mangurupi hamu asa mananda hami angka halak na mangulahon lomo ni roha ni Jahowa saonari on. Dijujui hami do hamu asa tongtong marparbinotoan taringot tu Debata, manaringoti angka aha naung diparsiajari hamu tu ripe dohot angka donganmu, jala marsaor dohot hami di parpunguan Karisten nami.—Heber 10:23-25.\nLam godang hamu marsiajar taringot tu Jahowa, lam antusan muna ma balga ni holongNa tu hamu. Dunghon i, asa nian taronjar rohamu laho mambahen nasa gogomu mambalos holongNa. (1 Johannes 4:8-10, 19) Alai, songon dia do hamu mangulahon i di bagasan parngoluon siganup ari? Boasa aturan moral ni Debata marlapatan di hita? Jala, aha do na laho mangapoi hamu asa mangulahon lomo ni roha ni Debata rap dohot hami? Las do roha ni na mangurupi hamu marsiajar Bibel laho mangulas i asa hamu dohot ripe boi tongtong dibagasan holong ni roha ni Debata, huhut manatap hangoluan na salelenglelengna.—Judas 21.\nAsa boi hamu sai mambahen hamajuon di dalan hasintongan, digokhon hami do hamu asa tongtong marsiajar sian buku ”Tongtong ma di Bagasan Holong ni Roha ni Debata”.\nIda ma alus ni sukkun-sukkun taringot parsiajaran Bibel na so margarar na diulahon hami.\nBagihon Bagihon Olo do Hamu Mangulahon lomo ni Roha ni Jahowa?


Sai Marparange, Mardonganhon Debata ma Si Henok\nJAHA DIBAGASAN HATA Afrikans Albania Amhara Arab Armenia Aymara Azerbaijani Azerbaijani (Sirilik) Baoule Bashkir Batak (Karo) Batak (Toba) Bengali Biak Bikol Bislama Bolanda Bulgar Cebuano Cheska Chichewa Chitonga Chitumbuka Chiyao Chokwe Chuvash Cibemba Cina Mandarin (Disederhanakan) Cina Mandarin (Tradisional) Cinyanja Citonga (Malawi) Dangme Dansk Drehu Efik Esti Ewe Farsi Fiji Fon Ga Georgia Greenland Guarani Gun Hausa Heber Hiligaynon Hindi Hiri Motu Hmong (White) Ibanag Igbo Iloko Indonesia Inggris Islan Isoko Italia Japang Jawa Jerman Kabiye Kannada Karen (S'gaw) Katalan Kazak Khmer Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kisonge Kongo Korea Kreol Haiti Kreol Mauritius Kreol Seychelles Kroat Kurdi Kurmanji (Sirilik) Kurdis Kurmanji (Kaukasus) Kwangali Kwanyama Latvi Lingala Lituavi Luganda Lunda Luo Luvale Magyar Makedonia Malagasi Malayalam Malta Mam Mambwe-Lungu Mapudungun Marati Maya Mbunda Melayu Mizo Mongol Myanmar Nahuatl (Puebla Utara) Ndebele Ndebele (Zimbabwe) Ndonga Nepali Ngangela Nias Niue Norsk Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Pijin Pulopulo Solomon Polski Portugis Prancis Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rumania Rundi Rusia Samoa Sango Sepedi Serb Serb (Romawi) Sesotho (Afrika Selatan) Sesotho (Lesotho) Setswana Shona Sidama Silozi Sinhala Slovak Sloven Spanyol Sranantongo Suomi Swahili Swahili (Kongo) Swati Swensk Tagalog Tahiti Tamil Tatar Telugu Tetun Dili Thai Tigrinya Tiv Tojolabal Tok Pisin Tonga Tshiluba Tsonga Turki Twi Tzotzil Ukraina Umbundu Urdu Urhobo Uruund Venda Vietnam Wallis Waray-Waray Wayuunaiki Wolaita Xhosa Yoruba Yunani Zande Zulu\nTIRU MA HAPORSEAON NI NASIDA | SI HENOK\nHalomoan ni Debata do Ibana\nMAOL do ra tarimangi hangoluan ni si Henok, ala ibana mangolu marribu taon naung salpu. Hirahira 365 taon ma umur ni si Henok—opat hali lompit martimbangkon umur ni halak saonari. Alai di tingki i, ndang matua dope umur nasa i. Hirahira 5.000 taon naung salpu, ganjang do umur ni angka jolma. Umpamana, lobi sian 600 taon ma umur ni si Adam tingki tubu si Henok, jala mangolu dope ibana hirahira 300 taon nai! Pigapiga pinompar ni si Adam, umganjang do umurna sian i. Alani i, poso dope si Henok nang pe marumur 365 taon, dos songon na poso na godang dope sangkap ni rohana. Hape ndang boi be si Henok songon i.\nSongon na jonok nama si Henok tu hamatean. Marlojong ma ibana huhut marningot bohi ni angka halak na muruk ala mambege barita na sian Debata na pinasahatna. Tarrimas situtu jala sogo roha ni nasida mangida ibana. Ndang olo nasida manangihon jala sogo do roha ni nasida tu Debata. Ndang taralo nasida Debata ni si Henok, i ma Jahowa. Alai taralo nasida do si Henok. Olo do ra sungkunsungkun si Henok di bagasan rohana, boi do ibana pajumpang muse dohot ripena, boruna, anakna si Metusalah manang si Lamek pahompuna? (1 Musa 5:21, 23, 25) Boha do ujungna?\nNdang godang hatorangan dipaboa Bibel taringot si Henok. Holan tolu do buku di Bibel na paboahon hatorangan na jempek taringot ibana. (1 Musa 5:21-24; Heber 11:5; Judas 14, 15) Alai boi do angka ayat i mangurupi hita mananda baoa na togu haporseaonna i. Hamu do na manarihon keluargamuna? Hea do maol dihilala hamu mangulahon na sintong? Molo songon i, godang ma na boi diparsiajari hamu sian haporseaon ni si Henok.\n”SAI MARPARANGE, MARDONGANHON DEBATA MA SI HENOK”\nJahat do parange ni angka jolma di masa ni si Henok. I ma papitusunduthon sian si Adam. Alani i, ndang apala dao dope nasida sian hangoluan na tipak na hea dihilala si Adam dohot si Hawa. I do alana boasa boi ganjang umurnasida. Alai sega situtu do pangalaho dohot partondion ni nasida. Nunga rarat be hajahaton. On marmula di sundut paduahon tingki dipamate si Kain anggina, i ma si Abel. Olo do ra adong pinompar ni si Kain na marginjang ni roha jala umjahat sian si Kain. Di sundut na patoluhon, lam rarat ma hajahaton. Mulai ma dipangke angka halak goar ni Jahowa tingki i, alai ndang na laho manomba Ibana. Ndang dipasangap nasida goar ni Debata, alai dipangke tu na so suman.—1 Musa 4:8, 23-26.\nGodangan halak di tingki ni si Henok mangihuthon agama na so sintong. Dung magodang si Henok, ingkon pillitonna do na dumenggan di ibana. Ihuthononna do angka na jahat di tingki i? Manang Debata Jahowa do pillitonna? Tontu, godang do sitiruon na denggan na diingot ibana sian si Abel, na mate ala mangulahon lomo ni roha ni Debata. Dipillit si Henok do manomba Debata. 1 Musa 5:22 paboahon, ”Sai marparange, mardonganhon Debata ma si Henok.” Hata on patuduhon holan si Henok ma jolma na manomba Debata di tingki i. Ibana ma jolma na parjolo na didok Bibel mardonganhon Debata.\nDidok ayat i do muse si Henok tongtong mardonganhon Debata dung tubu anakna si Metusalah. Hirahira marumur 65 taon ma ibana tingki marianakhon. Ndang dipaboa Bibel goar ni ripena jala ndang dipaboa Bibel sadia godang ”anak dohot boru” ni si Henok. Sahalak ama na manomba Debata huhut manarihon keluargana, ingkon marsitutu mangihuthon lomo ni roha ni Debata. Tontu diantusi si Henok do patik ni Jahowa asa marsihohot tu dongan saripe. (1 Musa 2:24) Jala marsitutu do ibana mangajarhon taringot Jahowa tu ianakhonna. Aha do hasilna?\nHolan angka na ringkot do na dipaboa Bibel taringot si Henok. Ndang disurat di Bibel hatorangan taringot haporseaon ni anakna, i ma si Metusalah sahat tu na ro Aek na sumar. Ibana do jolma na umganjang umurna na disurat di Bibel. Si Metusalah ma bapak ni si Lamek. Jala sanga do rap mangolu si Lamek dohot ompungna si Henok lobi sian saratus taon. Dung magodang si Lamek, marhaporseaon na togu do ibana. Marhite ibana do disurirangkon Jahowa taringot si Noak anakna dohot taringot haroro ni Aek na sumar. Marhaporseaon na togu do si Noak songon si Henok. Ndang hea si Noak pajumpang dohot si Henok. Alai ditadingkon si Henok do sitiruon na denggan. Tontu sitiruon on do na diingot si Noak na dibege ibana sian bapakna si Lamek, manang sian ompungna si Metusalah, manang olo do ra sian si Jared bapak ni si Henok na mate tingki si Noak marumur 366 taon.—1 Musa 5:25-29; 6:9; 9:1.\nPingkirhon ma imbar ni si Henok tu si Adam. Nang pe tipak, dialo si Adam do Jahowa. Ditadingkon ibana do sitiruon na so denggan tu pinomparna na parohon hasusaan. Nang pe ndang tipak, sitiruon na denggan do na ditadingkon si Henok tu pinomparna. Si Adam mate tingki si Henok marumur 308 taon. Ndang taboto lungun do rohanasida manang na ndang tingki mate ompuna si Adam. Alai ”sai marparange, mardonganhon Debata ma si Henok”.—1 Musa 5:24.\nMolo hamu do na manarihon haporluan ni keluargamuna, tiru ma haporseaon ni si Henok. Nang pe ringkot manarihon haporluan di pardagingon, alai rumingkot do manarihon haporluan di partondion. (1 Timoteus 5:8) Marhite pangkataion dohot di parniulaon. Molo ditiru hamu si Henok, mangoloi Debata di saluhut parngoluonmuna, gabe sitiruon na denggan ma on di keluargamuna. I ma arta na umarga.\nSI HENOK ”MANURIRANGI TARINGOT TU NASIDA”\nLungun do roha ni si Henok ala holan ibana do na marhaporseaon di tingki i. Nang pe songon i, disarihon Debata do ibana. Dapot ma tingkina, mangkatai ma Jahowa tu ibana. Dipaboa Debata ma tu si Henok barita na laho dipasahat tu angka halak di tingki i. Dibahen Debata ma si Henok gabe panurirang. Ibana ma panurirang na parjolo na disurat di Bibel. Sian dia taboto? Dipaboa si Judas anggi ni Jesus do taringot barita ni si Henok, na disurat marratus taon dungkon i. *\nAha do na disurirangkon si Henok? Didok ibana, ”Nunga ro Tuhan i mardongan angka na badiana, na marloksaloksa, manguhumi saluhutna dohot maminsang saluhut parjahat, ala ni nasa ulaonnasida na jahat na binahennasida dohot ala ni saluhut hatanasida na tois, na hinatahon ni angka parjahat dompak Ibana.” (Judas 14, 15) Molo taparrohahon ayat on, hira naung masa ma na dipaboa ni si Henok i. Songon i ma cara ni angka panurirang di ari na mangihut paboahon baritanasida. Ala pos situtu do rohanasida na laho masa surirang i, hira naung masa ma baritanasida i!—Jesaya 46:10.\nBarani do si Henok paboahon barita panguhuman tu angka parjahat\nSongon dia do pangkilalaan ni si Henok pasahathon barita i tu angka halak na olo manangihon? Parrohahon ma posi ni barita ni si Henok, opat hali ma ibana mamangke hata na patuduhon jahat ni parniulaon dohot pangalaho ni angka halak di tingki i. Dipasingot ibana do sude halak taringot naung sega jala lam tu segana do portibi di tingki i. Jala dipaboa ibana do tu angka halak taringot panguhuman na laho ulahonon ni Debata rap dohot angka surusuruan na marloksaloksa. Barani do si Henok paboahon barita i jala sahalakna do paboahon barita i. Tingki poso si Lamek, olo do ra diida ibana habaranion ni ompungna i. I do na mambahen si Lamek marhaporseaon.\nSitiruon do haporseaon ni si Henok tu hita. Songon dia do pangkilalaanta mangida portibi on? Dos do songon pangkilalaan ni Debata? Barita panguhuman na dipasahat si Henok dos do songon barita panguhuman na tapaboa saonari. Masa ma aek na sumar di tingki ni si Noak songon naung dipaboa si Henok. Jala na laho masa do muse panguhuman na umbalga di ari na naeng ro. (Mateus 24:38, 39; 2 Petrus 2:4-6) Saonari, nunga rade be Debata dohot angka surusuruanNa laho mangaripashon angka parjahat. Sai taingot ma barita ni si Henok jala tapaboa ma tu na asing. Olo do ra ndang sahaporseaon hita dohot keluarga manang alealenta jala olo do ra lungun rohanta alani i. Ndang hea Jahowa manadingkon si Henok. Suang songon i ma saonari, ndang tadingkononNa halak na marsihohot tu Ibana!\n”TARHINSAT SI HENOK, GABE NDANG DIIDA HAMATEAN”\nSongon dia do ujung ni parngoluon ni si Henok? Otik do hatorangan na dipaboa Bibel taringot hangoluan dohot hamatean ni si Henok. Buku 1 Musa mandok, ”Jala sai marparange, mardonganhon Debata ma si Henok, dung i ndang disi be ibana, ai dialap Debata do ibana.” (1 Musa 5:24) Songon dia do dibahen Debata mangalap ibana? Apostel Paulus paboahon, ”Hinorhon ni haporseaon i do tarhinsat si Henok, gabe ndang diida hamatean, jadi ndang jumpang be ibana, ala naung dihinsat Debata; ai andorang so tarhinsat, dihatindangkon do ibana, halomoan ni Debata.” (Heber 11:5) Aha do lapatan ni hata na mandok ”tarhinsat si Henok, gabe ndang diida hamatean”? Pigapiga terjemahan Bibel mandok si Henok diboan tu surgo. Alai ndang tutu i. Bibel paboahon, Jesus Kristus do na parjolo dipahehe tu surgo.—Johannes 3:13.\nAha do lapatan ni hata na mandok si Henok ”tarhinsat” gabe ”ndang diida hamatean”? Olo do ra dibahen Debata asa ndang dihilala si Henok tingki mate ibana. Alai ”andorang so tarhinsat, dihatindangkon do ibana, halomoan ni Debata.” Songon dia carana? Andorang so mate ibana olo do ra si Henok mandapot parnidaan sian Debata, hira na diida ibana ma paradeiso di tano on. Huhut diida parnidaan i, tarpodom ma si Henok laos mate. Taringot si Henok dohot angka baoa nang borua na marsihohot, didok apostel Paulus, ”Di bagasan haporseaon do mate nasida sude.” (Heber 11:13) Dung i, dilului angka musuna ma bangkena alai ”ndang jumpang be”, olo do ra ala nunga dipamago Jahowa asa unang dipangke tu panombaon na so sintong. *\nHuhut taingot ayat i, tarimangi ma ujung ni hangoluan ni si Henok. On ma hirahira na masa: nunga loja be si Henok marlojong. Nunga jonok be angka musuna na tarrimas alani barita na dipasahat ibana. Martabuni ma si Henok di sada inganan. Diboto ibana do ndang boi salelengna ibana martabuni. Nunga lam jonok be angka musuna na laho pamatehon ibana. Huhut martabuni, martangiang ma ibana tu Debata. Dung i, dame situtu ma pangkilalaanna. Diida ibana ma parnidaan jala dihilala ibana hira na dohot ma ibana disi.\nTingki dilele parjahat do ra si Henok dialap Debata\nPingkirhon ma parnidaan na diida ni si Henok imbar situtu tu na diida ibana saleleng on. Diida ibana ma sada inganan na uli dos songon porlak Eden. Alai ndang adong kerubim na manjaga inganan i. Sude halak na tading disi baoa nang borua, ndang adong be na marsahit jala hisar dagingna. Dihilala nasida ma hadameon, ndang adong be hajahaton dohot agama na so sintong na diida si Henok saleleng on. Gabe pos ma roha ni si Henok na dihaholongi Debata do ibana. Jala pos do rohana, na laho sipardohot do ibana di inganan i. Huhut mangkilala hadameon alani parnidaan i, tarpodom ma ibana laos mate.\nDisi dope ibana sahat tu saonari, tarpodom di hamatean, alai diingot Jahowa do ibana! Songon janji ni Jesus, na laho ro ma tingkina, begeon ni saluhut halak naung mate na adong di bagasan parningotan ni Debata ma soara ni Jesus jala hehe. Idaon ni nasida ma tano na imbaru na uli jala gok hadameon.—Johannes 5:28, 29.\nOlo do hamu sipardohot disi? Pingkirhon ma las ni rohanta tingki pajumpang dohot si Henok. Boi ma hita mangkatai tu ibana. Paboaonna ma tu hita taringot na tutu do na tapingkirhon saleleng on taringot ujung ni ngoluna. Alai ringkot do saonari taulahon parsiajaran na boi tadapot sian ibana. Dung paboahon taringot si Henok, didok si Paulus ma, ”Alai ia so adong haporseaon ni sada halak, ndang boi lomo ni roha ni Debata di halak i.” (Heber 11:6, Bibel siganup ari) On ma boasa porlu tatiru habaranion ni si Henok!\n^ par. 14 Pigapiga sarjana Bibel mandok, si Judas mangenet sian surat Apokrifa na digoari Buku ni si Henok na marisi hatorangan na so sintong taringot si Henok. Tutu do adong surirang ni si Henok di buku i. Alai, olo do ra hatorangan i dibuat sian buku najolo na marisi turiturian. Ndang sian surat Apokrifa haroro ni hatorangan na disurat si Judas. Olo do ra si Judas mangenet hatorangan sian halak najolo manang sian Jesus. Alana diida Jesus do hangoluan ni si Henok sian surgo.\n^ par. 20 Dos ma i songon na dibahen Debata tu bangke ni si Musa dohot Jesus asa unang dipangke tu ulaon na sala.—5 Musa 34:5, 6; Lukas 24:3-6; Judas 9.


Bulung Gadung Mandailing: Musyafir\nTolu taon najolo jungada pas mulak au tu ita-an (Panyabungan) sego dalan di Palupuh (Bukittinggi), akhirna marsambung motor au dot Sipirok Nauli. Sapala upareso ibagasan motor i antong na marbalun do dot timbus sigaret. Au ben napuaso i antong, ubuat abit karung ubaen panutup ni igung dot baba, harana ibape pangidup do, tontu manggangu pangirasoan niba.\nSongon na tarsinggung na dilambungki, antong mangecek ma ia :\nIa : "Mangido mohof da dongan, inda puaso au"\nAu : "Ah, nga maua bai biaso dei, apalagi na lain ugamo ita antong, bo bia do baenoni?" (harana di motor i adong2 juo alak toba)\nIa : (lao burangkit tu au) "Na ISLAM do au ba, ise mandokon au naso Islam?" (lao ipajojor ia kaji sian sipat 20, fiqh santak tu tasauf).\nAu : "Jadi anggo na Islam, aso inda puaso hamu?"\nIa : "Tai musyafir kita, madung lobi 80 km Bukittinggi-Panyabungan" (rupa na rap par Panyabungan do)\nAu : Na idokon dabole musyafir, alak na dalam perjalanan dan dalam kepayahan dei, jungada dehe hamu tu Arab?, alak najolo di jaman ni Rasulullah SAW kendaraan ni alai unto do, kehe marboniaga tu Syam, siang malam di tonga ni Padang Pasir i, pala arian dua kali (2 x) di itaon milasna, pala borngin inda tanggung ngalina. Mar ari-ari halai na dalan pat i, jadi wajar mai alai inda puaso, salingkan naso puaso pe payah ilala di padang pasir i, apalagima na puaso....Ita nangkin na dung rap sahur do paten di Bukittinggi, sidungi sumbayang subuh, baru marmotor Sipirok Nauli, motorna AC muse do, bangkuna pe 2-1 do, tai inda puaso homu, ahama ilala homu na mamborati na mar Agama on.\nSadebana halak kita i na marpesawat do Jakarta-Medan, idokon ia muse ma na musyafir ia, padohal ibagasan pesawat i pe inda tanggung tagina, na sinok muse dope modom niba, inda juo puaso iba? leng na musyafir juo alasan niba?\nIa : (Sip polngit tong dongan sabangku on, sapala upareso nadung modom do ia, rupana baya nadung mangecek do sasada au adop tingkap ni motor i).\n....tar dua ari tingon i, pas poken Kamis di Panyabungan kehe au dot inang ni daganak tu pasar balanjo, pas kotu luhur kehe muse au tu musholla na di balakang. Sapala ning roa muyu pas get manjawek, pasuo mulak dot dongan na samotor nasadarian, dompak patik sigaretna disusui ni jamban i, .....\nAu : "Bo, ison kamu nanga, ita dei na samotor nasadari tile?"\nIa : "Olo ipar, ita madai" (anggo sigaret i ba lek patik ditangan nai)\nAu : "Jadi leng na musyafir juo dope langa?" leng naso puaso dope uida\nIa : "Imada ipar, andostorangi dabo inda marniat au" (madung get 20 ari puaso naso unjung dope marniat ia).\nAu : "Sip au tong songkoni, upatorus na manjaweki, tai boto leng mar monok-monok ibagasan roangku" ...."Nasadari ningia ben na Musyafir, Sadarion Lupa Marniat, Cogot Torangan Ari, Aduan panyakit Maag, adong sajo alasan nia, sangajo nga nget puaso BABA nia" ningna ibagasan roangku.\nDiposting oleh Fadhly Abadan Syakuro di 15.44\nAslim bayo loebis mengatakan...\nampe ulang idokon ia na dompak lampu merah.. lae.. qiqiiqiikk\n9 Agustus 2014 21.19\nOlo ipar, anggo i antong bahaya mai....ois da eda ningna sajo mai non wkwkwkwkwk\n10 Agustus 2014 00.42


Abasa Mulak? – Amani Partogi\n← Molo Naeng Martua Ho\nAndung Peodal →\nPosted on 28 Desember, 2011 by Hendry Lumban Gaol\nMarrapot ma Pandita di Bali. Unang pola sungkun hamu, pandita ni huria dia, datung na paboaonhu i. Ro do saluhut sian nahumaliangna, sian pandita resort sahat tu pareses. Songoni do nang OppuJatikkos, sahalak pandita senior, pandita na dituahon di distrik i. Mantan pejabat dikantor pusat ninna baritana. Jala jotjot do ibana marjamita tu huria-huria na bolon. Hubege, ditangihonon dope hatanion di kantor pusat.\nSadari andorang so dipungka rapot i, nungnga sahat OppuJatikkos tu Pantai Sanur. Songon na hudok diginjang, ala ‘nagogo marhuaso jala panungkunan’ ibana, dibaen do antong pandonganina ima si Jamordong, sahalak pandita naposo. Hata ni sibontar mata si rara imbulu, guide ma didok.\nDungi, mardalan-dalan ( hata saonari martamasya ) ma diboan si Jamordong pandita senior on.\nDibereng ma tutu namasa disi, mangupir situtu do ibana marnida akka pahean namarsaimarai. Adong ma na hurang bahan ni baju on. Di ginjang pa jempek hu, di toru pe tong songoni. Adong ma na sala jait on gabe habir-habir, jala godang mangulahon nasosiberengon ni parsubangon, marsihaolan dohot akka na asing. Marhata metmet ma OppuJatikkos.\nSai lam mangupir ma OppuJatikkos, Pendeta senior on. Dang toho be on, nga suman songon na tarsurat di bukku i, nadiluat Gomora, ima sai ro turohana. Di ida si Jamordong, naung sai mangupir ibana, ditahi ma mangarahon mulak. “Atik tutu dang sai boanon amanta namatua tu inganan sisongonon” ima ro tupingkiranna.\n“Beta ma mulak amang Pandita” ninna. Ai ibana pe gabe hurang tabo do marnida namasa i, dijolo ni senior na, gabe sai di paampar ibana ma simalolongna. Sipata ma heppon na dipahusor-husor, sipata songon na padenggan sipatu molo tung tarsor adong diida namarsihaolan disi.\nDungi dialusi OppuJatikkos ma.\n“Abasa mulak?, gira tudia i dah…, so botari dope, anungi dang sai jotjot binereng na songonon, sahali-sahali do iba tu Bali on, pinapuas-puas ma jolo mamereng on saluhutna” ninna hut dipanotnoti itoan, bule, namodom-modom di jolooan. “Agayamang” ninna ibana muse, dipadenggan kassamatana. “Hurang hatop hita ro tuson puang, jala hurang gira dipaboa ho tu ahu” ninna muse, dibondut ijurna\nOne thought on “Abasa Mulak?”\n10 Januari, 2012 pukul 10:08 am\t Balas\non ma molo palelenghu oppuJatikkos marhobas di kantor pusat, gabe dang dibotobe asa namasa di luat humaliang, molo boi usul: di papinda ma kantor pusat i tu Bali jonok ni pantai sanur i, asa boi akka na marhobas di kantor pusat hatop martamasya…he..he..he


Ebenezer: Bahan Jamita Evangelium Minggu I Dung Trinitatis, 2 Juni 2013\nBahan Jamita Evangelium Minggu I Dung Trinitatis, 2 Juni 2013\nMamuji Diri Dibagasan Debata\nJeremia 9 : 22 – 25 (Bhs. Indo. 23-26)\nMangula do panurirang Jeremia di tingki panggomgomi Babel na manggomgomi Juda di abad 6 sM na sapartingkian dohot Panurirang Hesekiel. Molo Panurirang Jeremia gabe sitindangi di hasusuda ni Siria dohot Babel maradophon Juda. Godang do dipatorang pangfhirimon di pudi ni halelengse ni Juda. Didok ahli Theologia R.E.Clement do ia Buku Jeremia on ima “Prophet of Hope” (Panurirang pangkirimon); asa marhite si Jeremia naeng ma pinangkulinganna angka na manaon na hansit, na pinasiaksiak, na dibagasan hasusaan, dohot na dibagasan parmaraan, asa mangolu nasida dibagasan pangkirimon. Secara khusus di bindu 30-33 digoari do buku penghiburan ; “The little Book of Consolation” na songon pusat ni buku panurirang Jeremia. Asa naeng paboahon sude na masa i ndanda sirang sian panatapan ni Debata sandiri. Dibagasan rimas dohot muruk ni Debata sai mangihut do holong ni rohanNa tu bangso na pinillitNa i. Ndada holan rimas ni Debata na masa tu tongatonga ni bangsoNa alai haholonganNa do. Debata na mangurati alai laos ibana do muse na pajongjonghon manang manuanhonsa muse (1:10). Jala marlatarbelakang ala so adong be jolma na marroha bisuk jala na boi mangantusi sangkap ni Debata dohot na mangantusi di balik ni halelengse ni Juda dohot Jerusalem. Boi ma antusanta siala pangalaosion ni bangsoNa i na manadingkon Patik ni Debata, jala na so olo tumangihon soara ni ni Debata (9:13) jala sabalikna na mangoloi baal sisombaon nasida jala jugul ni rohanasida (11:3-5). Sangkap ni Debata di parsaoran ni BangsoNa i asa lam dumenggan ingkon pinaias i marhite rimas ni Debata na manaban nasida sian bangso Babel.\n1. Ayat 22: Marpardomuan tu parpadanan ni Israel dohot haporseaon. Dipatuduhon do dua rumang ni ngolu na masialoan, na disoarahon dibagasan dua pandohan sitolusada ihot. Na parjolo: Nabisuk, na gogo dohot na mora, rumang ni ngolu na marpamusatan tu diri ni jolma i sandiri, na dialo panurirang i dohot koras, ndang tutu i mamboan hangoluan. Napaduahon; ima sitolusada ihot na dipatubegehon di ayat 23 ima parasiroha, na pajongjong uhum dohot hatigoran; na hombar tu hadirion ni Debata. Na dua ragam i so tarpadomu, na sada marhapatean tu hamatean jala na sadanari marhapatean tu hangoluan. Bangso ni Debata mambahen pilihan na sala, mamillit hamatean (ptds.1 Kor.1:18-31). Di ayat 22 paboahon tujuan na sala di na manengahon diri di habisuhon, hagogoon dohot hamoraon. Molo dilapatan Hata Heber taringot tu habisuhon ima hamoraon di pigapiga pengalaman; hagogoon ima haboionna laho marporang dohot mandopang musu, jala hamoraon na marlapatan angka na sinarina jadi artana, jumotjot do ditengahon jolma angka na sisongonon. Gabe ditengahon jolma do angka pengalamanna manang na parbinoto ibana disadasada bagian, nang marhite hagogoon dohot hamoraon pe. Ndada na diorai hita di turpuk on asa marbisuk, marhagogoon manang marhamoraon, jala indada na mardosa habisuhon, hagogoon, dohot hamoraon i. Alai na mardosa ima na mangasahon habisuhon, hagogoon, dohot hamoraon. Dipangasahon ma i tu kepentinganna sandiri jala manghalupahon slauhutna i na sian Debata do. Laos pangalaho i do na manegai parsaoran nasida dohot Debata.\n2. Ayat 23 ; Molo na naeng mamuji diri di di patorang ma i marhite na mananda Debata. Ima dasorna asa boi bangsoNa i marbisuk (marhapistaran), marhagogooan jala mamora. Mananda Debata ima dasor ni angka manisia asa boi mameakhon dirina jala marparhaseang habisuhon, hagogoon, hamoraon i sintongsintong. I do panjouon ni Debata tu bangso Juda asa mananda Ibana dibagasan Patik dohot HataNa i. Songon pangantusion angka bangso na dihumaliang ni bangso Juda dohot Israel; Molo marporang sada bangso tu bangso na asing tung dilapati do na dohot debata ni angka bangso i marporang. Jala molo talu sada bangso, talu ma nang debatanasida. Alai tung aha pe na masa tu bangso ni Debata ndada na talu Debata i, tung pe manginona pemahaman ni angka bangso naasing i tu bangso Juda nang bangso Israel. Na mangolu do Debata ni bangso Juda nang Israel i, na manggohi angka bagabagaNa dohot padanNa tu bangsoNa. Nunga patar i di pengalaman bangsoNa hatiha haruar sian Misir dohot na pinarmahan Debata nasida di halongonan sahat tu tano Kanaan. Asa diingot bangsoNa i angka pengalaman nasida dohot Debata.\n3. Ayat 24-25: Dipatubegehon Panurirang Jeremia aha akibat ni pilihan na sala binuat ni bangso i. So adong be parasingan ni bangso ni Debata na marsunat i sian angka bangso na asing (ptds.Rom 2:25-29). Molo digoari di turpuk on angka bangso na humaliang bangso i, tujuanna laho papatarhon na so adong be asingnasida, nunga jongjong Juda ditonga ni bangso na so marsunat. Sunat ndang marlapatan, ai so manorusi sahat tu rohanasida. Jadi ndang boi be nasida manggoari diri nasida songon bangso pinillit ni Debata. Uhum ni Debata nama na ingkon masa tu nasida. Ruhut parugamaon sambing ndang marlpatan, ai na niigil ni Debata ima hapataran ni ngolu songon bangso na pinillit; asi ni roha, na pajongjong uhum dohot hatigoran. Ngolu sitolusada ihot on do naung dao sian parngoluon ni bangso Israel jala na dibereng si Jeremia naung dao, na so dapot be idaon nang ditonga nibangso Juda sandiri. Nunga sange sude bangso i marsala manang mardosa na gabe dasar tu haroro ni rimas ni Debata (ptds. Rom 3: 23). Ndang adong be na boi mamintori dirina sirang sian halumlamon dohot pardosaon ni sandok bangso i. Ala sude nunga mardosa, sude do ingkon ringkot pauba diri.\nØ Molo tabege angka na masa na parpudi on ditongatonga ni bangso dohot negaranta Indonesia on, tung mansai godang do angka na papeol uhum pola tu kepentinganna sandiri, dohot sepihak, suang songon i na mangasahon habisuhonna laho pamorahon diri marhite na olo korupsi (pansuasaehon hepeng ni masayarakat Indonesia). Marhitehite KPK nunga lam martamba bilangan na tartangkup mangulahon korupsi. Nunga leleng nian mardalan pemberantasan korupsi alai tongtong do pe sai diulahon na deba jolma. Di naasing tung godang masa angka ketidakadilan (kaum mayoritas menindas kaum minoritas) jala ndang tarida keadilan ditongatonga negara Indonesia on. Nang angka pangalaho ni jolma pe ndang tarpinsang be, nunga godang na manuntun lomo ni rohana; mangasahon gogo marhitehite premanisme, geng motor, dna. Nunga lam dao be na deba jolma sian Debatana. Tardok do negara Indonesia negara na berragam aliran kepercayaan. Alai tung mangimbukbuk do angka kejahatan. Mardomu angka namasa di negaranta porlu do adong pertobatan Nasional , asa lam mananda sude masyarakat ise do Debatana, tarlumobi ma angka na porsea di Jesus Kristus asa unang tarihutihut tu angka harorangon ala na mandao sian Debata. Molo mamereng angka na masa i, uanng ma lam mabiar angka siihuthon Jesus, alai lam pasolhothon diri ma tu Debata, marhite Hata nang PatikNa i. Asa disi ma lam mananda Asi ni roha ni Debata hita angka na porsea (ptds. Rom 12:2) jala tahangoluhon panjouon ni Debata marhite HataNa i laho pajongjong hatigoran, uhum, gabe parasiroha jala tarida ma dibagasan ngoluna angka parbue na denggan tudosan ni parbue ni Tondi, laos ima tanda ni angka na mananda Debata (ptds. Gal. 5:22-23).\nØ Marhite Patik nang HataNa i mangajari hita mananda lomo ni roha ni Debata na rumingkot sian habisuhon, hagogoon dohot hamoraon. Ai Debata mual ni nasa pasupasu habisuhon, hagogoon, nang hamoraon. Asa sai jumolo jolma i mangalului Debata dohot hasintonganna jala mangihut ma tu angka ondeng (ptds. Mat.6:33). Mananda Debata marhite haporseaon do na tubu sian na umbege Hata nang PatikNa i, ndada na dibahenbahen manang di lapati di namangasahon pingkiran. Debata na marhuaso i na so boi nibatasan ni pingkiran ni manisia. Tatanda ma Ibana naung manobus angka dosa nang pangalaosionta i marhitehite mudar ni Anakna i Jesus Kristus Tuhanta i. Jala dinaung tajalo panghophoponNa i gabe mamuji diri ma hita huhut marlas ni roha hinorhon ni asi ni roha ni Debata na balga i. Jala dibagasan na mamuji diri i di Tuhan i do diajari hita laho mamaritahon Barita Nauli i tu sandok portibi on marhite ulaon asi ni roha, hatigoran dohot uhum na sintong laos gabe siboan las ni roha tu humaliangna. Asa tangkas ma pamujionta i dibagasan holong, uhum dohot hasintongan ni Debata. (ptds. Joh.3:16; Mat. 28: 19-20).\nPosted by Ebenezer Munthe at 21.34


Ibadah dan Liturgi: Ibadah Natal 4 (Bhs. Batak)\nIbadah Natal 4 (Bhs. Batak)\n09.00 / /\n1. Tangiang na hohom\n2. Marende BE. No. 597b : 1 – 2 “Baritahon di Dolok”\nRef. Baritahon di dolok di rura di sude inganan,\nbaritahon di dolok naung tubu Kristus i.\nDi na lulululu au, arian borngin i,\nrade do Ho Tuhanku, patudu dalan i.\nRef. Baritahon di dolok …\nDi na pinabangkitMu au gabe naposoM,\npatau ma au Tuhanku marhobas dijoloM.\nU : Tasomba ma Debata Ama, mula ni nasa na adong, mula ni dungdang, mula ni Tondi, mula ni eme na marlundu, mula ni jolma na sungsang. I ma Debata Ama, mula ni nasa na asong, na hos di ari, na juang di langit. Na manatap sian ginjang ni langit, na manonggor tu toru ni langit. Mula ni hatuaon, i ma Jahowa Debata Ama.\nH : Husomba jala hupuji hami ma goarMu, Ale Tuhan. Hasangapon ma di Ho, Amen.\nU : Tasomba ma AnakNa Jesus Kristus, mula ni na lenggam, mula ni na denggan. I ma Jesus Kristus na gabe mual hangoluan, silumallan na tio. Na manarehon pangurupion, tu jolma na tading di ruruson, na mian di rura rurus. Mula ni jagar mula ni uhum, sipatiar na rundut, sipatio na litok, i ma anak ni Debata, Tuhan Jesus Kristus.\nU : Tasomba ma Tondi Parbadia. Tondi pangurupi, Tondi pangajari. Tondi na basa, Tondi na bisuk. Na so matangkang dihata, na so matahut dibohi. Na songon bulu di holbung na so haliapliapan, songon hapur di tangan na so halipurpuron. I ma Tondi Parbadia na mian ditonga ni huria.\nU : Naung dapotan hangoluan na salelenglelengna do angka na manghaporseai Ibana, jala dao do rimas ni Debata di sude angka na mangulahon hataNa.\nH : Songon angka na manghaporseai Debata hita, taulahon ma sude siulaon, nang di hata, manang dipambahenan marhitehite goar ni Tuhan Jesus Kristus, huhut mandok mauliate tu Debata Ama marhitehite Ibana.\nU : Asa ndada be angka paisolat manang panginsua hamu; angka dongan saharajaon, raphon angka na badia do, jala dongan sabagas ni Debata.\nH : Ai sada do Tuhan, sada do haporseaon, sada do Debata, Ama ni sasude, sigomgomi saluhut, sitorusi saluhut, jala siingani saluhut.\nU : Antong pinuji ma Debata, Ama ni Tuhanta Jesus Kristus, naung umpasupasuhon tu hita ragam ni pasupasu partondion sian banua ginjang, dibagasan Kristus. Haleluya!\nH : Mangendehon Haleluya, Haleluya, Haleluya!\nU : Martangiang ma hita!\nAle Amanami, Ama ni Jesus Kristus Tuhannami na tubu di huta Betlehem! Na hundul di habangsa ni habadiaonMu. Sitiop tungkot ni Harajaon, na jongjong di halang ulu. Ale Ulubalang na gogo, sai manatap manonggor ma Ho tu bangsonami gabe huria. Na padimundimun marhitehite asi ni roha, na manogunogu marhitehite lambas ni roha. Ale Debata na margogo Raja ni raja, jalo ma somba dohot doding ni dodingnami. Ai Ho do Debata na mambungka di bona, jala na manutup diujung, Ho do bona dohot ujung na, jalo ma tangiangnami, na husombahonhami marhite AnakMu Tuhan Jesus Kristus, Tuhannami. Amen.\n4. Marende BE. No. 48 : 5, 7 “Ria ma hita sasude”\nDibahen i las situtu do rohangkon nuaeng,\nHujangkon Jesus i tutu, :,:ai sonang au dibaen:,:\nRinggas ma hita sasude mamuji Debata;\nGogo ma taendehon be :,:Amen, Haleluya:,:\n5. Ngolu na marlaok dosa.\nL1 : Dimulana i, denggan do sude. Ndang adong na hurang. Debata do na manompa hita tumiru rupaNa. Alai, dung mangolu jolma i, tubu ma roha na roa di ngoluna. Lam mandao ma jolma i sian Debata.\nL2 : Landit porhot songoon gota ni hapea, hansit ngotngot naung sangap gabe marlea ; songon i do nang hita, nungga ditompa Debata hita tumiru rupaNa alai gabe marlea do hita ala sai ta datdati mangulahon angka dosa jala sega ma rupa ni Debata naung adong hian di hita.\nH : Mangendehon BE. No. 182:1 “tu joloM o Debatangku” BL. 24\nTu joloM o Debatangku sai use do rohangkon. / Sai pasiat tangianghu dohot iluilungkon.\nL3 : Ndang tarbahen be turak, ai nungga sor gok tagan, Ndang tarbahen be mulak, ai nungga sor sun mardalan. Nungga dibagasan dosa be hita ala naung tarlalap do hita diangka ulaon na jat, hinorhon ni i sega ma parrsaoran ni jolma tu Debata.\nL4 : Tung mansai las do rohanta molo sangap ni roha soggop tu hita alai jotjotan do hita marlosok ni roha do hita mamuji Debata marhitehite parmingguon dinalaho marsaor dohot dongan sahaporseaon.\nH : Mangendehon BE. No. 182:2 “tu joloM o Debatangku” BL. 24\nHusolsoli do rohangku na gok dosa i tongtong. / Ai godang araringku na hubahen ambolong.\nL5 : Saluhut na do hita mardosa maradophon Debata. Ndang adong be disi na lilis, ndang adong na longa, nunga sude i sirsir nunga sude i hona. Di pargoluan siapari sai tapangke do angka tingkitta mangulahon angka na jat jala tahaporseai do angka gogo ni portibion jala sai tarpodom do hita dihaportibion, molo sahit na renge gabe tatundalhon do Debata jala mangido hamamalum ni sahit sian angka ruparupa ni portibion.\nL6 : Hamoraan, hagabeon dohot hasangapon i do na pinarsinta ni halak Batak, Toho tutu na mora do luhut halak batak ala tung mansai godang do angka HOTEL ni batak. Hotel ima; hoson, teal dohot late, i do hinorhon ni dosa saluhutna i.\nH : Mangendehon BE. No. 182:4 “tu joloM o Debatangku” BL. 24\nAla nii tungki rohangku jongjong di adopanMi. / Sai asi rohaM Tuhanhu, sesa nasa dosangki.\n6. Hasesaan ni dosa\n(panortor ro ma tu jolo ni langgatan, sian pudi ni ruas sahat tu adopan ni uluan, huhut ma manortor sahat tu na manudung bohi marhite ulos na ditiop na)\nU : Hujou jala husomba hami ma Ho, ale Tuhan Debatanami. Debata ni ruhut, Debata ni uhum. Dibagasan dosa do hami tubu, jala magodang hami dibagasan hasalaan. Ale Tuhan Debata, mula ni asi, mula ni basa. Sesa ma dosanami, na jongjong di jolo ni langgatanMu. Na mangido songon galagala sitelluk, telluk mardaguldagul. Na sala na hutuhuk, nanget huapulapul. Asi ma rohaM.\nH : Sesa ma dosanami. Asa ias ngolunami songon itak, jala bontar songon hapas.\nU : Hujou jala husomba hami ma Ho, ale Tuhan Debatanami. Mula ni denggan, mula ni uli, asa denggan jala uli ngolu ni huriaM. Sesa ma dosanami, asa sombu uasnami sian aek hangoluan, na pinaradeM tu hami marhitehite sampuran ni holongMu. Marhitehite asi ni rohaM, sai tambortambori ma tano na limbi, jala sihorsihori bulu na manipi, asa mabaor sudena asi, jala por sude pasupasu na uli songon udan nene. Asi ma rohaM.\nU : Hujou jala husomba hami ma Ho, ale Tuhan Debatanami. Tatap ma huriaM na tinorjo ni pordangMu, na nilonggi ni lilingMu. Sai sesa ma dosanami, asa salpu sude hasalaannami, songon parsalpu ni na holom, di na ro sibalik hunik. Sai paombun ma rimasmu, songon panorop ni ombun di buhabuha ijuk. Asa lambok huhilalahami, jala martumbur haporseaonnami. Ale Tuhan Debata, asi ma rohaM.\n(Koor / musik mangendehon ende hasesaan ni dosa)\nU : Songonon do hata ni Debata: “Buhaanna ma disi mata ni halak na mapitung, jala marbinege bahenonna pinggol ni angka na nengel. Dapotan hilas dohot las ni roha do nasida, maporus ma angka arsak dohot hoihoi. Ndang be male nasida, ndang be mauas, ndang be ditinggang las ni ari nasida. Jadi apusan ni Debata ma nasa iluilu sian mata nasida, ndang adong be hamatean nang arsak ni roha; nang anggukangguk, nang na hansit, ndang adong be disi, ai nunga salpu sudenai”.\n(jongjong ma panortor, jala marembas ma di na laho mulak, songon tanda naung di sesa Debata saluhut dosa. Jala Koor / musik mangendehon ende pujipujian)\n7. Marende BE. No. 595 : 1, 3 “Ai ise Posoposo on”\nAi ise posoposo i peak dipanggagatan?\nAha binaritahon ni suruan tu parmahan?\nKristus Tuhanta i, Raja na baru sorang i\nTasomba Tuhan i, Anak ni Debatanta\nNa mora nang na pogos pe ro be ma tujoloNa\nTaboan peleanta be tu Jesus i Rajanta\nMarsuraksurak be mamuji Tuhan Debata\nMarlas ni roha be marende tu Tuhanta.\n8. Gabe daging Hata i (Barita Natal)\nU : Didok angka parhapistaran sian Purba do, didia do Raja na imbaru tubu i? ai didok panurirang do: “ia ho huta Betlehem, apala tung na ummetmet ho ditongatonga ni angka huta na diluat Judea, ai ho do huta haroroan ni Raja i, na marmahan Israel bangsongki!” Dungi borhat ma angka parhapistaran sian Purba dung diida nasida bintangna ditano habinsaran.Borhat do nasida tu huta Betlehem laho marsomba tu Raja naimbaru tubu.\nH : Marende BE. No. 608 : 1 “O Betlehem na metmet i”\nO Betlehem na metmet i boasa modom ho,\nHumirdophirdop bintang i hohom marnida ho.\nAlai ro sian ho do panondang na tongtong\nNapinarsinta na sailaon sorang diborngin on.\nU : Jadi adong ma marbornin diladang na disini, angka parmahan mangingani pinahan nasida. Jadi didapothon sada surusuruan ma nasida, jala marsinondang ma sangap ni Debata humaliang nasida, didok surusuruan i ma: “Unang mabiar hamu, ai naung tubu do dihamu saborngin on, dihuta ni si Daud, Sipalua i, ima Kristus Tuhan i”. Antong, dibagasan sadari on, taungkap ma rohanta, asa tubu Kristus, jala maringanan dibagasan rohanta.\nH : Marende BE. No. 608 : 3 “O Betlehem na metmet i”\nO Anak na badia i, ro Ho tu hami be\nBongoti daging tondi i, parbadiai sude.\nBarita na ummuli, hutangi hami be\nSorang ma Ho dingolungki, Ale Immanuel.\n9. Pagalak Lilin (Candle Light) ...... hohom ......\nH : Marende BE. No. 54 : 2, 3 “Sonang ni bornginna i” jongjong\nDenggan ni bornginna i, uju ro Jesus i!\nTuparmahan di Betlehem i, dipaboa na di Surgo i;\nNunga ro sipangolu, Jesus, Tuhanta i.\nGodang ni tua disi di na ro Jesus i!\nTung malua pardosa muse, sian hamagoanna sude,\nAla ro Sipangolu, Jesus, Tuhanta i!\nU : Nunga sahat Barita na uli tu tongatonganta. Nunga saor be panondang bolon dohot hita. Molo dilehon Debata tu hita sada silehonlehon na arga dibagasan ngolunta, ima Jesus Kristus Anak haholonganNa i, aha ma naung talehon songon sada pelean na arga tu Debata?\nBorua : On ma alusnami, pataridahon ngolu songon sada huria hami, ima huria na mar-Koinonia, rap jongjong, rap hundul dohot dongan sahaporseaon. Asa tarida naung dipasada Debata hami dibagasan pandidion na badia.\nU : Molo dilehon parhapistaran sian Purba, ima sere, haminjon dohot angka na angur, aha ma naung talehon tu Jesus Kristus na baru tubu i?\nBaoa : On ma alusnami, pataridahon ngolu songon sada huria hami, ima huria na mar-Diakonia, mangurupi dongan na dibagasan sitaonon, asa unang be adong arsak ni roha, asa mariaia sude jolma dibagasan holong ni Debata.\nU : Dina ro surusuruan mandapothon angka parmahan na adong disi, jala dibaritahon surusuruan i do naung tubu Jesus Kristus dihuta Betlehem, laho do nasida lao marsomba. Molo dibagasan sadari on sahat barita na uli tu tongatonganta, aha ma alusta di si?\nH : On ma alusnami, songon parmahan na dihuta Betlehem, na ingkon lao do hami mamaritahon Barita na uli tu saluhut bangso, asa sude mananda Jesus Kristus do Raja na sinuru ni Debata Ama laho padengganhon hita tu Debata. Jala disima tarida songon sada huria hami, ima huria na marturia.\nU : Antong, tapahohom ma satongkin, jala tarimangima padan naung tapasahat tu Debata. Pinuji ma Ho ale Debata, naung mangalehon silehonlehon na arga di hami, ima Jesus Kristus na gabe Raja dibagasan ngolu nami.\nH : Amen!\n10. Tangiang Pangondianon\n11. Marende BE. No. 615 : 1 “Tarbege Sursuruan Marende”\nTarbege surusuruan, marende mansai uli\nAngka dolok dohot rura, gok do saringarna i.\nSangap ma, sangap ma di Tuhan\nLas roham ale parmahan, nunga tubu Kristus i\nRap marende ma hamuna, pasangaphon Raja i\n12. Jamita/Renungan Natal\n13. Marende BE. No. 52 : 1 – 3 “Hatuaon do” Pelean\nHatuaon do, las ni roha do, hatutubu ni Jesus i!\n:,:Mago do jolma ro ma Tuhanta, las be, las be ma rohanta i:,:\n:,:Domu do hita tu Debatanta, las be, las be ma rohanta i:,:\n:,:Las ma rohanta mida Tuhanta, las be, las be ma rohanta i:,:\nU : Debata do na paborhathon hita tu sude ulaonta, ala ni i, unang mabiar hita, sai didongani Debata do hita dibagasan ngolunta, marhitehite Jesus Kristus naung tubu dibagasan rohanta.\nH : Togutogu ma hami, asa tarbahen nami jongjong lao mangadopi pargulmiton ni ngolunami na marragam. Unang paloas ganggu rohanami, arahon hami tu adopanMu, asa unang mandao hami sian dalan hasintonganMu.\nU : Ale Debata, Ho do pamuhai, jala Ho do paujunghonsa. Lehon hagogoon tu hami, asa unang tarlalap hami diparlalapan, asa rade rohanami manjanghon Ho manang sadihari pe Ho ro laho mangalap hami.\nH : Hupasahat hami ma ngolu, daging nang tondinami tu Ho, asa unang marisuang hatutubu ni Anak haholonganMu. Lehon tu hami habisukon, asa margogo hami laho pararthon Barita na uli tu saluhut bangso, asa unang marisuang ngolunami.\nU : Ale Tuhan, tangihon pangidoan nami, asa marhitehite i, lam marbungaran harajaonMu ditongatonga ni huriaM, songon i nang ditongatonga ni bangso nami.\nH : Marende BE. No. 691 : 6 “Hupasahat ma tu Jesus”\nMauliate ma rohangku, ala au hinonghopMi,\nPujionku ma goarMu, Salelenglelengna i.\nHupasahat ma tu Jesus, saluhutna diringki\nHupasahat ma tu Jesus, saluhutna ngolungki.\n15. Tangiang Pelean, Tangiang Ale Amanami\n16. Pasupasu + Amen